Ketua Jurulatih Interim Sri Pahang, Dollah Salleh Bergelar Dato’

Ketua jurulatih sementara Sri Pahang FC merangkap bekas penyerang skuad Harimau Malaya, Dollah Salleh kini bergelar Dato’.

Dollah yang kembali dilantik untuk mengemudi skuad Tok Gajah  sekitar dua minggu lalu mendapat gelaran berkenaan setelah dikurniakan Darjah Kebesaran Mahkota Pahang Yang Amat Mulia Darjah Indera Mahkota Pahang (D.I.M.P).

Darjah kebesaran itu diterima beliau pada majlis istiadat yang berlangsung di Istana Abu Bakar, Pekan bersempena Ulang Tahun Hari Keputeraan Ke-63 Sultan Pahang, Al-Sultan Abdullah Ri’ayatuddin Al-Mustafa Billah Shah, pagi tadi.

Sekalung tahniah kepada empat bekas pemain bola sepak kebangsaan – Zainal Abidin Hassan, Dollah Salleh, Ahmad Yusoff dan Yunus Alif atas Penganugerahan Darjah Indera Mahkota Pahang (DIMP) yang membawa gelaran Dato'.

▶ Baca penuh di https://t.co/LDewZFGWTe#FAM #HarimauMalaya pic.twitter.com/mtSvwDtr3Q

— FA Malaysia (@FAM_Malaysia) August 1, 2022

Untuk makluman semua, Dollah merupakan pemain skuad kebangsaaan Malaysia sekitar era 1980-an hingga 1990-an. Selain itu, beliau turut pernah menjadi ketua jurulatih skuad senior yang membawa Harimau Malaya muncul naib juara Piala AFF 2014.

Selain itu, ketua jurulatih Penang FC, Zainal Abidin Hassan turut dikurniakan darjah kebesaran yang sama. Zainal yang juga merupakan bekas skuad Harimau Malaya merupakan salah seorang daripada tujuh legenda bola sepak negara yang tersenarai dalam Kelab Abad FIFA atau FIFA Century Club (pemain yang mencatatkan lebih 100 penampilan antarabangsa).

Tidak dilupakan, dua orang lagi bekas pemain kebangsaan, Ahmad Yusof (kapten Malaysia ketika meraih pingat emas Sukan SEA 1989) dan Yunus Alif (pemain skuad kebangsaan era 1970-an hingga 1980-an) turut menerima gelaran yang sama oleh Al-Sultan Abdullah.

Featured Image: Sri Pahang FC


BAM Naikkan Pangkat 5 Pemain Remaja ke Skuad Senior Dengan Serta Merta

Persatuan Badminton Malaysia (BAM) mengumumkan seramai lima orang pemain perseorangan remaja wanita dinaikkan pangkat untuk menyertai skuad senior kebangsaan dengan serta merta, pada hari ini.

Menurut satu makluman oleh BAM, pihak pengurusan berbuat demikian untuk memperbesarkan ‘talent pool’ bagi skuad senior perseorangan wanita sekaligus memperkukuhkan jabatan tersebut.

Lima orang pemain tersebut ialah Joanne Ng, Tan Zhing Yi, Khor Jing Wen, Loh Zhi Wei yang berusia 18 tahun masing-masing serta seorang lagi yang merupakan termuda dalam kalangan kelima-lima pemain iaitu Siti Nurshuhaini Azman yang berusia 17 tahun.

Untuk makluman semua, Siti Nurshuhaini merupakan sebahagian daripada anggota skuad Malaysia yang disenaraikan untuk mengharungi saingan Piala Uber 2020 yang akan bermula, Sabtu ini.

Sebagai tambahan, kelima-lima nama yang disebutkan di atas akan menyertai S. Kisona (23 tahun), Eoon Qi Xuan (20 tahun), Myisha Mohd. Khairul (19 tahun) dan K. Letshanaa (18 tahun).

Skuad senior kebangsaan untuk perseorangan wanita akan berada di bawah bimbingan ketua jurulatih, Indra Widjaja serta Loh Wei Sheng.


Ranking BWF: Lee Zii Jia ‘Top 5’ Dunia – Pintas Pemenang Gangsa Sukan Olimpik

Jaguh badminton perseorangan lelaki negara, Lee Zii Jia menempatkan dirinya sebagai pemain No.5 dunia pada minggu ini. Kedudukan itu disahkan menjadi milik Zii Jia selepas Persekutuan Badminton Dunia (BWF) melakukan kemaskini terhadap Ranking Dunia (World Ranking) sebentar tadi.

Sebelum ini, Zii Jia menghuni ranking keenam dunia namun kejayaannya mara ke perlawanan akhir serta memenangi saingan Terbuka Thailand – Jelajah Dunia Super 500 BWF – di Bangkok, Ahad lalu telah memberikannya 9,200 mata.

Pungutan mata itu membolehkan pemain kelahiran Alor Setar yang berusia 24 tahun ini mengumpul 90,378 mata daripada 10 kejohanan yang diambilkira untuk pengiraan ranking dunia.

Ianya memadai untuk memintas kedudukan pemain Indonesia merangkap pemenang pingat gangsa Sukan Olimpik 2022 Tokyo, Anthony Sinisuka Ginting yang kini mempunyai 87,879 mata.

Untuk makluman semua, ini merupakan kedudukan tertinggi pernah diraih oleh Zii Jia dalam karier seniornya setakat ini.

Pada masa yang sama, Zii Jia dilihat berpeluang cerah merampas kedudukan No.4 dunia dalam tempoh terdekat dengan syarat meneruskan persembahan konsisten mara ke pentas separuh akhir atau akhir dalam beberapa kejohanan Jelajah Dunia BWF yang mendatang.

Terdapat beberapa kejohanan besar di rantau asia tenggara akan dilangsungkan dua bulan berikutnya yang boleh digunakan oleh Zii Jia untuk mengutip mata sebanyak mungkin.

Antaranya, saingan Indonesia Masters (Super 500), Terbuka Indonesia (Super 1000), Terbuka Malaysia (Super 750), Malaysia Masters (Super 500) dan Terbuka Singapura (Super 500). Kesemua kejohanan ini dijadualkan berlangsung pada 7-12 Jun, 14-19 Jun, 28 Jun-3 Julai, 5-10 Julai dan 12-17 Julai kelak masing-masing.

Untuk makluman semua, pungutan mata yang dimiliki pemain senior Taiwan yang kini menghuni ranking keempat dunia, Chou Tien Chen tidak begitu jauh jika dibandingkan dengan mata dimiliki oleh Zii Jia. Ketika ini, Tien Chen memiliki 93,776 mata dan perbezaan mata antara kedua-dua pemain hanyalah 3,398 mata.

Featured Image: Badminton Association of Thailand


Bekas Peledak JDT, Jorge Pereyra Diaz Sertai Kelab Bawah Naungan Pemilik Man City

Bekas peledak Johor Darul Ta’zim (JDT) suatu masa dahulu, Jorge Pereyra Diaz nampaknya meneruskan karier bola sepaknya bersama sebuah kelab yang bernaung di bawah pemilik Manchester City (Man City) – City Football Group (CFG).

Menerusi satu makluman, penyerang kelahiran Argentina yang berusia 32 tahun itu diperkenalkan secara rasmi sebagai pemain baharu Mumbai City FC yang beraksi dalam kancah Liga Super India (ISL).

Baca: Pemilik Man City, CFG Ambil Alih Satu Lagi Kelab – Palermo FC

मंडळी! Let’s give a warm मुंबई welcome to our newest Islander – Jorge Pereyra Díaz! 💙🇦🇷#HolaJorge #MumbaiCity #AamchiCity 🔵 @PereyraDiazz pic.twitter.com/4lntbWgoR0

— Mumbai City FC (@MumbaiCityFC) August 4, 2022

Dimaklumkan, kelab yang dibeli oleh CFG pada November 2019 itu mengikat khidmat Diaz dengan kontrak selama setahun dimana dia akan menyarung jersi skuad berjulukan The Islanders itu sehingga Mei 2023.

Untuk pengetahuan semua, Diaz mula beraksi dalam kancah bola sepak India bermula musim lepas bersama Kerala Blasters. Dia berhasil mencetak 8 gol bersama kelab ini dan membantu skuad Manjappada muncul naib juara ISL 2021-22.

Sebagai tambahan, ketika beraksi bersama JDT suatu masa dahulu, Diaz pernah menggegarkan saingan Liga Malaysia dan membantu skuad Harimau Selatan menjuarai Liga Super (2014, 2016), Piala FA (2016) serta Piala Sumbangsih (2015, 2016 dan 2018).

Featured Image: Mumbai City FC


Piala Asia B-17 2023: Malaysia Diundi Bersama Tuan Rumah

Majlis undian bagi saingan Piala Asia Bawah 17 Tahun (B-17) 2023 telah berlangsung sebentar tadi, di Swissotel Bangkok Ratchada, Thailand. Dalam sesi undian terbabit, Malaysia telah diundi dalam Kumpulan A bersama tuan rumah, Thailand, Yaman dan Laos.

Skuad Harimau Muda kendalian Osmera Omaro ini bakal bertemu Yaman sebelum menentang Thailand diikuti dengan aksi terakhir peringkat kumpulan menentang Laos bermula 15 Jun nanti.

Malaysia layak ke saingan Piala Asia B-17 selepas berjaya menjuarai saingan kelayakan peringkat kumpulan B dengan menewaskan Palestin sebelum terikat menentang Guam yang memerlukan Malaysia menang ke atas Emiriah Arab Bersatu (UAE) dan Indonesia.

Sementara itu, Kumpulan B menghimpunkan Afghanistan bersama bekas tiga juara edisi sebelum ini – Korea Selatan (1986 & 2022), Iran (2008) dan Qatar (1990).

Bagi Kumpulan C, naib juara edisi lepas, Tajikistan akan bertemu pasukan gergasi Asia yang terdiri daripada juara dua kali, China (1992 & 2004) dan Arab Saudi (1985 & 1988) serta Australia.

Kumpulan D menyaksikan juara bertahan, Jepun bakal bertemu India, Vietnam dan juara edisi 2012, Uzbekistan.

Kejohanan ini merupakan penampilan keenam Malaysia dalam saingan Piala Asia B-17 yang dijenamakan semula daripada Kejohanan AFC Bawah 16 Tahun (B-16).

Dalam penampilan terakhir Kejohanan AFC B-16, Malaysia telah dipilih selaku tuan rumah bagi edisi 2018 tetapi gagal mara ke peringkat kalah mati setelah hanya menang ke atas Tajikistan sebelum tewas kepada Thailand dan Jepun.

Untuk makluman semua, empat pasukan terbaik Piala Asia B-17 bakal layak secara merit untuk beraksi dalam saingan Piala Dunia FIFA B-17 yang bakal berlangsung pada bulan November tahun ini.


Petronas Taja BAM Selama 3 Tahun, Saingan Super 750 Kini Digelar ‘Petronas Malaysia Open’

Persatuan Badminton Malaysia (BAM) mengumumkan mendapat tajaan daripada syarikat minyak dan gas negara, Petronas menerusi subsidiarinya, Petronas Dagangan Berhad selama tiga tahun.

Perkara tersebut diumumkan oleh Presiden BAM, Tan Sri Mohamad Norza Zakaria dalam satu majlis menandatangani perjanjian penajaan bersama Petronas yang dimaklumkan terbesar pernah diperolehi oleh badan induk itu, pada hari ini.

“Saya berbesar hati mengumumkan Petronas komited untuk memainkan peranan besar dalam menyumbang kepada pembangunan badminton di Malaysia dengan menandatangani perjanjian bernilai jutaan ringgit dalam tempoh tiga tahun,” katanya semasa menyampaikan ucapan dalam majlis tersebut.

Hasil penajaan tersebut, Petronas mendapat ‘title sponsor’ kepada saingan badminton tempatan bertaraf Super 750 BWF, Terbuka Malaysia bermula musim ini sekaligus menjadikan kejohanan itu bergelar ‘Petronas Malaysia Open 2022’.

Sementara itu, pusat latihan badminton kebangsaan pula akan digelar sebagai Petronas Akademi Badminton Malaysia. Selain itu, logo Petronas turut menghiasi pada bahagian hadapan jersi yang disarung oleh para pemain di bawah naungan BAM dalam setiap kejohanan antarabangsa yang disertai mereka.

Difahamkan jersi dengan logo tajaan Petronas itu akan digunakan bermula dengan Kejohanan Badminton Terbuka Seluruh England 2022 yang akan berlangsung pada 16 hingga 20 Mac kelak.

Bagaimanapun, tiada sebarang jumlah penajaan didedahkan oleh kedua-dua pihak.


Ranking FIFA: Harimau Malaya Jatuh Satu Anak Tangga – Kini Di Kedudukan Ke-148 Dunia

Skuad bola sepak kebangsaan yang berjulukan Harimau Malaya kini merekodkan kejatuhan satu anak tangga dalam kedudukan ranking dunia.

Menerusi kemaskini terbaru oleh Persekutuan Persatuan Bola Sepak Antarabangsa (FIFA) pada hari ini, Malaysia yang menghuni tangga ke-147 sebelum ini jatuh di kedudukan ke-148 dunia.

Berdasarkan pemerhatian, kedudukan ke–147 dunia itu menjadi milik Hong Kong. Kejatuhan Malaysia ini turut terkesan oleh peningkatan sebanyak tiga anak tangga oleh negara benua afrika, Botswana yang kini menghuni tangga ke-146 dunia.

A post shared by FA Malaysia (@famalaysia)

Sementara itu, kemaskini terbaru ini menyaksikan Vietnam kekal sebagai negara yang berada di kedudukan paling tinggi – ranking ke-97 dunia – dalam kalangan negara asia tenggara. Kemudiannya, ia diikuti oleh Thailand dan Filipina yang berada di ranking ke-111 dan ke-134 dunia.

Malaysia berpeluang untuk memperbaiki kedudukan ranking dunia dengan mencapai kemenangan dalam kejohanan King’s Cup yang akan berlangsung di Chiang Mai, Thailand pada 20 hingga 26 September kelak.

Kejohanan itu turut disertai oleh Thailand selaku tuan rumah bersama-sama Trinidad & Tobago serta Tajikistan. Untuk makluman, Trinidad & Tobago serta Tajikistan berada di ranking ke-101 dan ke-109 dunia masing-masing.

Sebagai tambahan, kemaskini ranking dunia yang berikutnya oleh FIFA akan dilakukan pada 6 Oktober 2022.

Featured Image: Football Association of Malaysia


Olimpik 2020: Axelsen Tamatkan Kemarau 25 Tahun Pingat Emas Buat Denmark

Pemain no.2 dunia, Viktor Axelsen menamatkan kemarau pingat emas selama 25 tahun dalam acara badminton perseorangan lelaki buat Denmark di temasya Sukan Olimpik selepas berjaya menumpaskan juara bertahan, Chen Long pada perlawanan akhir.

Axelsen, 27 tahun, menampilkan persembahan penuh cemerlang dan menumpaskan Chen Long dari China dengan mudah secara dua ‘straight set’ iaitu 21-15 dan 21-11 di Musashino Forest Sport Plaza, hari ini.

Badminton – Perseorangan Lelaki – Final 🏸🇩🇰 Viktor Axelsen21-15, 21-12🇨🇳 Chen LongPINGAT EMAS MENJADI MILIK AXELSEN BUAT KALI PERTAMA!#Badminton#Tokyo2020

Sebagai rekod, Axelsen mara ke pentas final Olimpik buat pertama kali dalam kariernya selepas menumpaskan pemain Guatemala, Kevin Cordon di peringkat separuh akhir dan pemain China, Shi Yuqi di peringkat suku akhir.

Untuk pengetahuan semua, kali terakhir pemain Denmark memenangi pingat emas ketika menyertai Sukan Olimpik Atlanta 1996. Ketika itu, pingat emas Denmark tersebut disumbangkan oleh Poul-Erik Høyer Larsen.


Ketua Jurulatih Liberia, Peter Butler Panggil Kpah Untuk Hadapi 3 Perlawanan Persabahatan Di Turki

Ketua jurulatih skuad kebangsaan Liberia, Peter Butler telah menyenaraikan 23 pemain untuk dipanggil bagi mewakili skuad kendaliannya bagi mengharungi tiga perlawanan persahabatan di Antalya, Turki.

Dalam kalangan 23 pemain tersebut, nama penyerang baharu Terengganu FC, Kpah Sherman turut sama terselit. Pengumuman senarai itu dikongsikan menerusi platform media sosial Persatuan Bola Sepak Liberia (LFA), malam tadi.

Selain Kpah yang merupakan satu-satunya pemainnya yang beraksi di benua asia, Butler turut memanggil sebilangan pemain yang berpangkalan di Amerika Syarikat, benua eropah serta pemain-pemain di Liberia.

Dimaklumkan, skuad bimbingan Butler ini dijadualkan menentang tiga buah pasukan yang juga dari benua afrika. Tiga pasukan tersebut ialah Benin, Sierra Leone dan Burundi pada 24, 27 dan 29 Mac masing-masing.

Untuk makluman semua, ketiga-tiga negara tersebut menghuni ranking ke-83, ke-107 dan ke-141 dunia. Sebagai perbandingan, Liberia pula berada di ranking ke-145 dunia.

Featured Image: Liberia Football Association / Terengganu FC


TV9 Siar Aksi Harimau Malaya Bertemu Turkmenistan & Hong Kong

Aksi skuad bola sepak kebangsaan, Harimau Malaya bimbingan Kim Pan-gon ketika jendela antarabangsa FIFA bermula 20hb hingga 28hb Mac kelak dapat disaksikan secara langsung oleh orang ramai menerusi saluran televisyen percuma tempatan, TV9.

Makluman mengenai perkara tersebut dikongsikan sendiri oleh TV9 menerusi hantaran di pelbagai platform media sosialnya, semalam.

A post shared by TV9 Malaysia (@tv9malaysia)

Untuk makluman semua, sepanjang tempoh itu, Harimau Malaya akan menghadapi dua perlawanan iaitu bertemu Turkmenistan dan Hong Kong pada 23hb (Khamis) dan 28hb (Selasa) Mac masing-masing di Stadium Sultan Ibrahim (SSI), Iskandar Puteri.

Program siaran langsung itu akan bermula jam 9.30 malam manakala sepak mula dijadualkan setengah jam berikutnya.

Bagi menghadapi dua perlawanan ini, Pang-gon telah memanggil  27 pemain yang majoritinya terdiri daripada pemain yang beraksi di Liga Super serta dua pemain yang beraksi di luar negara iaitu Dion Cools (Buriram United, Thailand) dan Nooa Laine (SJK Seinajoki, Finland).

Featured Image: Football Association of Malaysia


Piala AFC 2022: Kedah Jumpa Juara Liga Indonesia & Juara Copa Paulino Alcantara

Naib juara Liga Super 2021, Kedah Darul Aman FC atau dikenali sebagai Kedah bakal berhadapan dengan juara Liga 1 Indonesia 2019 serta juara Copa Paulino Alcantara 2021 dari Filipina dalam saingan Piala AFC 2022.

Hasil undian yang dijalankan oleh Konfederasi Bola Sepak Asia (AFC) pada hari ini, Kedah yang dibimbing oleh Aidil Sharin Sahaka akan menentang pasukan Bali United (Indonesia) dan Kaya FC – Iloiloi (Filipina) di peringkat Kumpulan G.

PIALA AFC 2022 | KUMPULAN G – ZON ASEANKaya FCBali United FCKedah Darul Aman FCPlay-Off Winner#kdafc #AFCCUP2022 pic.twitter.com/Pm4tRbiBO0

Sementara itu, melengkapkan saingan kumpulan ini adalah pemenang play-off samada pasukan Visakha FC (Kemboja) atau Young Elephants (Laos). Perlawanan play-off ini akan berlangsung sekitar pertengahan April kelak.

Pada masa yang sama, AFC turut memaklumkan, saingan peringkat kumpulan Piala AFC pada musim ini akan dilangsungkan secara berpusat bagi memastikan keselamatan dan kesihatan semua pihak yang terlibat agar terhindar daripada wabak Covid-19.

Saingan peringkat kumpulan ini dijadualkan bermula pada Mei kelak.


Olimpik 2020: Tiada Kejutan Daripada Atlet Guatemala, Anthony Ginting Raih Gangsa Buat Indonesia

Tiada kejutan dilakukan oleh pemain badminton perseorangan lelaki Guatemala, Kevin Cordon dalam perlawanan perebutan pingat gangsa di temasya Sukan Olimpik Tokyo 2020.

Cordon yang berada di ranking ke-59 dunia terpaksa akur dengan kehebatan pemain muda Indonesia, Anthony Sinisuka Ginting yang menumpaskannya dengan mudah secara dua ‘straight set’.

Congratulations to @sinisukaanthony on winning Indonesia’s 🇮🇩 first men’s singles medal 🥉 since Taufik Hidayat's gold at Athens 2004. 🙌🙌#RaiseARacket 🏸 #Tokyo2020 #Olympics pic.twitter.com/nl7DlLWE8m

Ginting yang menduduki ranking ke-5 dunia memenangi set pertama 21-11 sebelum menamatkan set kedua dengan mata 21-13.

Untuk makluman semua, Cordon yang mewakili Guatemala – sebuah negara bukan ‘powerhouse’ dalam sukan badminton – mencipta kejutan menumpaskan pemain no.29 dunia, Mark Caljouw (Belanda) di pusingan 16 dan no.28 dunia, Heo Kwang-hee (Korea) di peringkat suku akhir.

📖 More history made at #Tokyo2020Kevin Cordón from Guatemala 🇬🇹 becomes the first Latin American to make an #Olympics #badminton quarter-final 👏#UnitedByEmotion | #StrongerTogether pic.twitter.com/CBu3igAmck

Bagaimanapun, kisah dongengnya di dalam acara badminton perseorangan lelaki di temasya Sukan Olimpik Tokyo 2020 tamat di peringkat separuh akhir apabila tumpas kepada pemain no.2 dunia, Viktor Axelsen dari Denmark.

Sementara itu, kejayaan Ginting memungut pingat gangsa pada hari ini menjadikan Kontinjen Indonesia telah mengutip lima pingat dalam Sukan Olimpik Tokyo 2020 setakat ini.


MotoGP: Potong di selekoh akhir, Oliveira raih kejuaraan pertama di Styria GP

Pelumba Red Bull KTM Tech3, Miguel Oliveira dinobatkan juara saingan MotoGP buat pertama kali selepas memenangi perlumbaan epik Styria GP, semalam.

Kemenangan itu dirangkul Miguel apabila dia berjaya memintas dua pelumba iaitu Jack Miller dan Pol Espargaro pada selekoh terakhir di Litar Red Bull Ring, Spielberg.

Ini merupakan kemenangan pertamanya yang mula beraksi dalam saingan kelas premier MotoGP sejak musim lalu dan juga kemenangan pertama buat jentera KTM di litar ini.

🇵🇹 Miguel Oliveira becomes the FIRST ever Portuguese rider to win a race in the premier class. 👏#MotoGP #MotoMad #AustrianGP https://t.co/vweruVw7yn

The 112th premier class winner! 🙌 @_moliveira88 and @Tech3Racing etch their names into #MotoGP history! #AustrianGP 🏁 pic.twitter.com/hcH29rx2Xh

Sementara itu, dalam perlumbaan tersebut pelumba Monster Energy Yamaha, Maverick Vinales tidak dapat menamatkan perlumbaan kerana jenteranya menghadapi masalah brek.

Pada pusingan ke-16 pelumba Sepanyol itu terpaksa membuat keputusan melompat daripada motosikalnya untuk menyelamatkan diri apabila brek tidak berfungsi sama sekali.

MAVERICK VINALES IS OUT! 😱The Spaniard falls off the track after the bike appears to have a brake problem and the bike is on fire!The red flag is out…#MotoGP #MotoMad #AustrianGP pic.twitter.com/oKY9bX0ege

Ketika itu dia sedang menunggang pada kelajuan sekitar 200km/j. Bagaimanapun, Vinales tidak menghadapi sebarang kecederaan dan dia bingkas bangun manakala jentera M1 miliknya terbakar setelah merempuh bahagian tepi litar.

Ekoran daripada kejadian tersebut, bendera merah dinaikkan dan perlumbaan dihentikan seketika. Perlumbaan bersambung semula dengan baki 12 pusingan.

Foto: Red Bull KTM Tech3


KBS Bakal Lancar Kelas Renang Percuma Untuk Kanak-Kanak Keluarga B40

Sebuah program kelas renang percuma buat kanak-kanak daripada keluarga B40 bakal dilancarkan oleh Kementerian Belia dan Sukan (KBS) dalam masa terdekat – jangkaan pada bulan ini.

Program bersifat pendidikan sukan ini bakal dilaksanakan sepanjang tahun di fasiliti kolam renang milik kerajaan di negeri terpilih khususnya di kawasan yang mencatatkan kadar kematian tinggi akibat lemas.

Perkara ini dimaklumkan oleh Menteri Belia dan Sukan, YB Hannah Yeoh ketika menggulung perbahasan Rang Undang-Undang Perbekalan 2023 di Parlimen, semalam.

Hannah yang juga merupakan Ahli Parlimen Segambut memberikan butiran tambahan bahawa program yang akan dilaksanakan sepanjang tahun ini akan memberikan manfaat kepada 1,600 kanak-kanak yang berumur dari 3 hingga 12 tahun.

Semasa penggulungan itu, beliau turut menyelitkan data yang dikongsikan kepadanya bahawa kira-kira sebanyak 500 kes lemas melibatkan kanak-kanak dilaporkan setiap tahun.

Beliau mengharapkan dengan program ini dapat mengurangkan serta mengelakkan kes lemas dalam kalangan kanak-kanak.


Kante Makan Nasi Lemak Lauk Ayam Masak Merah Sebelum Lawan Man City

Menu nasi lemak bukan menjadi satu kesalahan untuk dimakan oleh pemain bola sepak profesional. Bahkan menu yang menjadi kegemaran majoriti penduduk Malaysia itu turut dimakan oleh pemain bola sepak terkenal, Ngolo Kante.

Menerusi satu laman sosial milik restoran masakan ala Malaysia yang berpangkalan di London, Tukdin Flavours of Malaysia berkongsikan pemain tengah Chelsea terbabit telah datang untuk menjamu selera di situ.

“Kante menikmati nasi lemak kosong dan ayam masak merah sebelum terbang ke perlawanan akhir Champions League. Selamat maju jaya Kante.” tulis akaun media sosial restoran tersebut.

Difahamkan Kante menikmati juadah nasi lemak tersebut sebelum menyertai pasukannya terbang ke Portugal (hari ini) bagi mengharungi aksi terakhir saingan Liga Juara-Juara UEFA bertemu Manchester City.

Perlawanan akhir tersebut akan berlangsung di Estadio do Dragao, Porto dengan sepak mula dijadualkan pada jam 3 pagi pada hari ahad waktu Malaysia.

Untuk rekod, Chelsea menempah tiket ke perlawanan akhir setelah berjaya menumpaskan wakil Sepanyol, Real Madrid dengan keputusan 3-1 secara agregat.

Untuk pengetahuan semua, Kante yang berusia 30 tahun merupakan anak kepada pasangan yang berasal dari benua afrika, Mali. Bagaimanapun, ibu bapa telah berhijrah dan Kante dilahirkan di Paris.

Oleh sebab itu, Kante boleh mewakili skuad Les Bleus sehingga bergelar juara Piala Dunia 2018.


Korea Masters: Kian Meng-Wee Kiong Kejutkan Beregu Indonesia Pilihan Ketiga Kejohanan

Pasangan beregu lelaki bebas (independent) negara, Tan Kian Meng dan Tan Wee Kiong mencipta kejutan menewaskan pasangan Indonesia yang diletakkan sebagai pilihan ketiga saingan Korea Masters 2022.

Beregu yang menghuni ranking ke-77 dunia itu mencipta kejutan dengan menumpaskan Pramudya Kusumawardana dan Yeremia Rambitan yang berada di ranking ke-21 dunia di Pusingan 32, sebentar tadi.

2022 Gwangju YONEX Korea MastersMD – Round of 32               🇲🇾Kian Meng TAN🏅21 16 22 🇲🇾Wee Kiong TAN🏅11 21 20 🇮🇩Pramudya KUSUMAWARDANA               🇮🇩Yeremia Erich Yoche Yacob RAMBITAN

🕗 in 49 minutes https://t.co/HLo7NtVZJG

— BWFScore (@BWFScore) April 13, 2022

Dalam perlawanan tersebut, Kian Meng-Wee Kiong terpaksa mengharungi tiga set permainan sebelum merekodkan kemenangan. Di akhir pertarungan tersebut, Kian Meng-Wee Kiong mara ke peringkat seterusnya selepas mencetak skor 21-11, 16-21 dan 22-20 dalam tempoh masa 49 minit.

Untuk makluman semua, ini merupakan pertemuan sulung melibatkan kedua-dua pasangan beregu ini di pentas antarabangsa.

Sementara itu, Kian Meng-Wee Kiong yang berjaya mara ke Pusingan 16 bakal menghadapi cabaran daripada samada salah seorang beregu tuan rumah iaitu Choi Solgyu-Kim Wonho (ranking 146) atau Jin Yong-Na Sung-seung (ranking 284).


Christian Eriksen Berpeluang Kembali ke Tottenham Hotspur

Pemain tengah Denmark, Christian Eriksen berpeluang untuk bergabung kembali dengan bekas kelabnya, Tottenham Hotspur pada jendela perpindahan januari kelak.

Menurut laporan Football Insider, Inter Milan menerusi orang tengahnya telah menawarkan khidmat Eriksen kepada Spurs dan juga kelab-kelab Liga Perdana Inggeris (EPL) yang lain.

Hal ini kerana Inter mahu mendapatkan wang menerusi penjualan pemain dan mengurangkan bebanan kewangan melibatkan pemain yang bergaji tinggi.

Justeru, Eriksen yang bergaji sekitar £200,000 antara yang memasuki senarai pemain untuk dilepaskan oleh skuad Nerazzurri.

Menyertai Inter Milan sejak awal 2020, namun persembahannya pada musim ini tidak mencapai kehendak pengurus pasukan, Antonio Conte dan pengurusan tertinggi Inter.

Dalam tujuh penampilannya musim ini, pemain tengah berusia 28 ini gagal merekodkan sebarang gol dan bantuan gol.

Ia jauh sama sekali berbanding prestasinya semasa bersama Spurs di mana dia memegang reputasi sebagai salah seorang pemain tengah terbaik di eropah.


Luis Garcia: La Liga Kekal ‘Gah’ Walau Tanpa Kelibat Lionel Messi

Saingan liga divisyen tertinggi bola sepak Sepanyol, La Liga tidak risau kehilangan kelibat pemenang Ballon d’Or sebanyak enam kali, Lionel Messi sekiranya dia berhijrah meninggalkan FC Barcelona kelak.

Ketika ini, pemain yang terkenal dengan julukan La Pulga itu mempunyai baki kontrak bersama kelab gergasi Sepanyol tersebut sehingga pertengahan tahun ini. Namun setakat ini, tiada sebarang tanda-tanda yang menunjukkan beliau akan menurunkan tandatangannya ke atas lanjutan kontrak bersama Barcelona dalam masa terdekat.

Melihatkan perkembangan sedemikian, ramai peminat beranggapan sekiranya Messi berhijrah ke pasukan yang bersaing dalam kancah bola sepak negara seperti England, Perancis atau Itali, populariti saingan La Liga pastinya akan menurun mendadak.

Bagaimanapun, Duta La Liga, Luis Garcia tidak beranggapan sebegitu dan bekas pemain Liverpool dan Atletico Madrid ini berpendapat La Liga akan terus menjadi salah satu saingan bola sepak terbaik di dunia serta menarik pemain-pemain terbaik dunia yang lain.

“La Liga sudah menjangkau usia 90 tahun, sebelum ini tiada langsung kelibat Lionel Messi, akan tiba masanya Lionel Messi akan pergi dan La Liga akan terus berjalan,

“Kami akan terus berkembang kerana ianya bukan semata-mata kerana Lionel Messi yang merupakan salah seorang pemain penting, dan bagi saya merupakan pemain terbaik di dunia.” katanya ketika sesi media bersama La Liga, semalam.

Beliau sendiri tidak mengetahui apa perancangan Messi samada berhijrah seperti yang diramalkan oleh orang ramai atau berubah fikiran untuk kekal. Namun pada saat ini, beliau dan rakan-rakan di La Liga mengambil peluang menikmati setiap detik yang ada untuk melihat kelibat pemain tersebut di Sepanyol.

Luis turut meramalkan, segala-galanya akan diketahui pada jendela perpindahan musim panas kelak. Selain itu, walaupun penyerang kelahiran Argentina itu kekal di Sepanyol, dengan mengambil kira faktor umurnya, akan tiba masanya, Messi akan menggantung butnya jua.

“(Pada masa yang sama) La Liga akan terus berjalan dan terus berkembang, kami akan terus memperbaiki dan mempertingkat liga (dari semasa ke semasa) dan akan terus mencuba untuk membawa pemain-pemain terbaik dari seluruh dunia.

“Dan saya boleh jamin bahawa pemain-pemain terbaik dunia akan ke La Liga dan ini menunjukkan kami merupakan liga yang kompetitif di dunia.” katanya lagi.

Untuk makluman, sekitar 10 tahun kebelakangan ini, populariti La Liga meningkat berganda-ganda apabila wujudnya perseteruan di antara dua pemain terbaik dunia iaitu Messi dan Cristiano Ronaldo masing-masing mewakili dua pasukan yang menjadi rival di Sepanyol iaitu Barcelona dan Real Madrid.


Piala Dunia: Naib Juara Edisi Lalu Singkir Brazil Di Suku Akhir

Perjalanan pasukan yang menghuni ranking No.1 dunia, Brazil dalam kempen Piala Dunia 2022 Qatar nampaknya terhenti setakat peringkat suku akhir.

Ini gara-gara naib juara Piala Dunia edisi lalu, Croatia berhasil menumpaskan mereka menerusi penentuan sepakan penalti sekaligus menempah kemaraan ke peringkat separuh akhir.

Anak-anak buah Zlatko Dalic memenangi penentuan sepakan penalti itu dengan keputusan 4-2.

Pengambil sepakan penalti pertama dan keempat iaitu Rodrygo dan Marquinhos menjadi punca kepada kekalahan Brazil apabila gagal menyempurnakan sepakan masing-masing.

Croatia advance to the Semi-final! 👏@adidasfootball | #FIFAWorldCup

— FIFA World Cup (@FIFAWorldCup) December 9, 2022

Sebelum itu, kedua-dua pasukan terpaksa akur menamatkan perlawanan dengan keputusan seri 1-1 selepas beraksi selama 120 minit permainan.

Jaringan mendapat jaringan menerusi Neymar pada minit 105+1’ sebelum Croatia kembali menyamakan kedudukan melalui Bruno Petkovic pada minit 116’.

Sepanjang permainan itu, penjaga gol Croatia, Dominik Livakovic muncul antara pemain yang mencuri tumpuan ramai dengan menafikan beberapa percubaan berbahaya Brazil.

Sementara itu, Croatia yang mengesahkan kemaraan ke peringkat separuh akhir ini akan menantikan cabaran samada daripada Belanda atau Argentina.

Featured Image: FIFA World Cup


Khalid Ali Saran Panggil Safee & Safiq Untuk Wakili Harimau Malaya

Bekas pemain bola sepak negara, Khalid Ali tidak begitu bersetuju dengan perancangan Persatuan Bola Sepak Malaysia (FAM) yang mahu memanggil muka muda dan baharu untuk mewakili skuad kebangsaan.

Sebaliknya, menurut laporan New Straits Times, beliau mencadangkan barisan kejurulatihan FAM untuk memanggil kembali dua pemain senior iaitu Safee Sali, 37 tahun dan Safiq Rahim, 34 tahun untuk mewakili Malaysia bagi mengharungi pusingan ketiga kelayakan Piala Asia 2023 nanti.

Khalid berpandangan kedua-dua penyerang dan perancang tersebut masih berada dalam keadaan cergas dan mampu menambah ‘taring’ skuad Harimau Malaya pada aksi kelayakan yang akan berlangsung pada Februari, tahun hadapan.

“Mungkin ada beberapa pemain muda yang bagus tetapi kita perlu memahami di peringkat antarabangsa, ianya bukan berkenaan tua atau muda, tetapi sejauh mana mereka mampu melaksanakan tanggungjawab,”

“Ada beberapa pemain muda belum mencapai tahap antarabangsa (dalam permainan mereka). Ada beberapa pemain mungkin lebih berusia, tetapi jika mereka masih boleh bermain di peringkat antarabangsa, mengapa tidak memilih mereka?”

“Kita tidak boleh menjalankan program untuk melatih pemain-pemain muda yang baharu kepada pasukan. Kita perlu memilih pemain yang mampu mewakili Malaysia kerana kita tidak mempunyai banyak masa untuk berlatih. Latihan sepatutnya dijalankan di peringkat kelab.”

“Safee dan Safiq masih boleh menyumbang (tenaga), jadi mengapa tidak gunakan mereka? Mereka bersedia secara fizikal dan cergas untuk (beraksi) di tahap antarabangsa.” katanya seperti dipetik daripada laman sesawang akhbar berbahasa inggeris itu.

Terdahulu, selepas gagal melayakkan diri ke pusingan ketiga kelayakan Piala Dunia 2022, ketua jurulatih skuad kebangsaan, Tan Cheng Hoe dalam satu kenyataan kepada media memaklumkan akan memanggil muka muda dan baharu pada kem latihan pusat akan datang.

Pemain-pemain tersebut akan diuji pada perlawanan persahabatan pada rehat antarabangsa yang berikutnya bagi melihat potensi mereka.

Skuad Harimau Malaya juga akan beraksi dalam kejohanan Piala AFF 2020 yang dijadualkan pada 5 Disember 2021 hingga 1 Januari 2022 sebelum mengharungi saingan kelayakan Piala Asia tersebut.


Dari Penyerang Kepada Bek Kanan – Tarik Perhatian Sabah FC Ikat Jafri Chew

Perubahan posisi dari penyerang kepada pertahanan kanan ketika beraksi bersama Penang FC ternyata membawa tuah yang tersendiri kepada Muhammad Jafri Firdaus Chew.

Pemain berusia 25 tahun ini cukup dikenali dengan peranan selaku penyerang terutamanya ketika beraksi bersama skuad kebangsaan bawah 19 serta membantu skuad bawah 23 tahun ke final Sukan SEA 2017.

Namun begitu, persembahannya selaku bek kanan pada musim lalu telah menarik perhatian Sabah FC kendalian Datuk Ong Kim Swee untuk mendapatkan khidmatnya bagi mengharungi saingan Liga Malaysia & Piala AFC musim hadapan.

Malahan, Jafri sendiri semakin selesa dan gemar bermain di posisi terbabit. Pada masa yang sama, Sabah juga mahu menggunakan khidmatnya dengan lebih banyak di posisi itu.

“Terus terang, saya tidak jangka cubaan pertama bermain selaku pertahanan kanan semasa bertemu JDT pada separuh akhir Piala FA mengubah karier saya.

“Ini satu cabaran baharu pergi ke Sabah dengan akan bermain posisi lain dan peluang untuk bermain di pentas Piala AFC, menjadikan saya teruja datang ke sini.

“Jurulatih telah berbincang tentang peranan saya di Sabah, yang mana beliau mahu banyak menggunakan saya di posisi pertahanan kanan.

“Namun dalam masa sama, meminta saya untuk sentiasa bersedia jika diperlukan di posisi lama iaitu selaku penyerang atau sayap jika keadaan memerlukan,” katanya yang turut tidak berfikir dua kali apabila menerima tawaran daripada skuad The Rhinos ini.

Di peringkat kelab, selepas memulakan karier yang baik bersama Pulau Pinang (2016-17) dan PKNS FC (2018-19), nasib tidak menyebelahi Jafri apabila khidmatnya tidak dimahukan oleh mana-mana kelab menjadikannya tidak beraksi selama satu musim pada tahun 2020.

Bagaimanapun, Jafri dapat kembali semula bersama Penang FC selama dua musim dari tahun 2021 hingga 2022. Sebagai rekod, Jafri merekodkan 17 penampilan sepanjang musim ini dengan 12 daripadanya bermula selaku kesebelasan utama.

Pada masa yang sama, kelibat Kim Swee turut menjadi faktor penyumbang kepada penghijrahannya. Jafri mengharapkan bekas ketua jurulatih skuad kebangsaan itu dapat menaikkan kembali kariernya sepertimana ketika di skuad Harimau Muda pada suatu masa dahulu.

Tambahanya, persembahan dua bekas tonggak Harimau Muda, Irfan Fazail dan Gary Steven Robbat bersama Sabah musim ini menjadi bukti sentuhan Kim Swee dalam memulihkan semula karier pemain.

“Semua orang tahu pengalaman beliau serta cara didikannya kepada pemain-pemain, jadi peluang bekerjasama dengan Kim Swee adalah sesuatu yang tidak boleh dilepaskan.

“Saya harap bersama beliau, tahap keyakinan serta karier saya sebagai pemain bola sepak profesional akan kembali meningkat sama seperti dahulu,” ujarnya lagi.

Featured Image: Malaysian Football League


Paralimpik 2020: ‘Invincible’ Liek Hou Sumbang Pingat Emas Ke-2 Untuk Malaysia

Persembahan cemerlang pemain para badminton negara, Cheah Liek Hou membolehkan dia muncul atlet kedua yang menyumbangkan pingat emas Kontinjen Malaysia dalam temasya Sukan Paralimpik Tokyo 2020.

Liek Hou, 33 tahun, yang dilatih oleh bekas jaguh badminton negara, Rashid Sidek berhasil meraih pingat emas dalam acara badminton kategori SU5 setelah menumpaskan wakil Indonesia, Dheva Anrimusthi dalam perlawanan akhir yang berlangsung di Stadium Kebangsaan Yoyogi, hari ini.

RASMI: PINGAT EMAS KEDUA BUAT MALAYSIA DARIPADA LIEK HOU!Badminton – Final – Perseorangan Lelaki – SU5🇲🇾 Cheah Liek Hou21-17, 21-14🇮🇩 Dheva AnrimusthiSyabas buat Liek Hou!#Badminton#Paralympics#SokongMalaysia pic.twitter.com/oqzA2SBCNo

Dalam perlawanan tersebut, Liek Hou hanya memerlukan dua set sahaja, 21-17 dan 21-15 untuk menumpaskan Dheva yang merupakan pemain menduduki ranking No.1 dunia.

Untuk rekod, Liek Hou mara ke perlawanan akhir setelah menumpaskan wakil Chinese Taipei, Fan Jen Yu dalam satu perlawanan yang dramatik dengan skor 15-21, 21-10 dan 21-16.

Baca: ‘Unbeaten’ Liek Hou Tempah Tiket Separuh Akhir Badminton SU5

Sebelum itu, Liek Hou ke saingan separuh akhir dengan cukup bergaya apabila menumpaskan ketiga-tiga pencabarnya di peringkat kumpulan sekaligus tampil selaku juara Kumpulan B.

Baca: Bonnie Sumbang Emas Pertama Negara & Pecah Rekod Temasya

Sebagai tambahan, pingat emas pertama Malaysia dihadiahkan oleh atlet para powerlifting, Bonnie Bunyau Gustin manakalan dua pingat perak pula disumbangkan oleh Jong Yee Khie dan Chew Wei Lun.

Featured Image: Majlis Sukan Negara


4 Pemain Yang Ditimpa Kecederaan ACL Lebih Daripada Sekali

Kecederaan di lutut, anterior cruciate ligament (ACL) sememangnya sangat mengerikan bukan sahaja buat pemain bola sepak malahan kesemua atlet sukan. Hal ini kerana kecederaan ini amat perit kesakitannya untuk ditanggung serta memerlukan masa yang panjang sebelum kembali pulih.

Untuk makluman, lutut kita terdiri daripada empat ligamen (tisu yang menghubungkan dua tulang) utama. ACL merupakan salah satu daripada empat ligamen tersebut. Tiga lagi ligamen yang lain ialah posterior cruciate ligament (PCL), medial collateral ligament (MCL) dan lateral collateral ligament (LCL).

Kecederaan ACL ini kebiasaannya menimpa seseorang yang sedang melakukan aktiviti sukan dan disebabkan itu kita sentiasa mendengar ianya sering menimpa para pemain dan atlet sukan.

Ianya berpunca daripada beberapa situasi seperti mengubah arah pergerakan dengan pantas, berhenti dengan mengejut, mengurangkan kelajuan semasa berlari, mendarat (landing) yang tidak betul selepas melompat dan akhir sekali apabila dilanggar (collision).

Kecederaan ini juga tidak asing menimpa atlet tempatan terutamanya dalam kalangan pemain-pemain bola sepak tempatan. Selalunya apabila disahkan mendapat kecederaan ini, seseorang pemain itu terpaksa menelan hakikat yang pahit terlepas peluang untuk bermain sekurang-kurangnya dalam tempoh hampir setahun.

Lebih malang, terdapat empat pemain yang ditimpa kecederaan ACL ini lebih daripada sekali. Berikut adalah empat orang pemain tersebut:

Pemain Malaysia kelahiran Australia, Brendan Gan sudah diketahui ramai mempunyai sejarah kecederaan melibatkan ACL sebanyak dua kali. Kecederaan yang mengerikan ini menimpa kali pertama di lutut kanan ketika beraksi dalam saingan pertama Liga Super 2015 bersama Kelantan. Kecederaan itu menyebabkan Brendan terpaksa melupakan aksi bola sepak selama setahun.

Malangnya, kecederaan yang sama kembali berulang ke atas Brendan pada penghujung musim 2016. Berbezanya kali ini, kecederaan itu menimpa Brendan semasa beraksi bersama skuad kebangsaan di bawah kendalian Ong Kim Swee sekaligus menyebabkan dia terpaksa melupakan aksi bola sepak sepanjang tahun 2017.

Pernah mencuri tumpuan peminat bola sepak tanah air suatu masa dahulu, Wan Zack Haikal juga antara mangsa kecederaan ACL sehingga menyebabkannya gagal menyerlahkan potensi terbaiknya. Kali pertama kecederaan ACL menimpa Wan Zack ketika dia bermain bersama di Jepun bersama FC Ryukyu pada tahun 2013. Ini menyebabkannya terpaksa melupakan saingan bola sepak negara matahari terbit tersebut dan kembali ke tanah air.

Selepas pulih daripada kecederaan tersebut, Wan Zack kembali menemui sentuhannya dalam permainan terutamanya ketika bersama Felda United. Kecemerlangan itu juga membuatkan Selangor memancingnya. Namun disangkakan panas sampai ke petang, kiranya hujan tengah hari, belum sempat membuat penampilan pertama bersama skuad Red Giants, pemain sayap ini terpaksa akur ditimpa kecederaan yang sama buat kali kedua ketika bermain pada aksi pramusim 2019.

Pemain kelahiran Kulim ini sedang berada dalam prestasi terbaik dalam kariernya namun tanpa disangka-sangka Halim Saari terpaksa melupakan aksi pada musim ini setelah disahkan ditimpa kecederaan ACL. Ianya berlaku ketika aksi menentang Terengganu FC di Stadium Sultan Mizan Zainal Abidin. Untuk rekod, kali pertama pemain tengah berketinggian 1.78 meter ini ditimpa kecederaan ACL adalah ketika menyarung jersi Kedah semasa bermain pada saingan separuh akhir Piala FA 2017.

Bukan sekali, bukan dua kali tetapi tiga kali. Itulah jumlah kecederaan ACL yang menimpa pemain tengah berbakat Terengganu FC, Azalinullah Alias. Musim ini sepatutnya menjadi musim buat pemain yang dikenali sebagai Azali untuk menampilkan potensi terbaiknya selepas ditimpa kecederaan ACL pada tahun 2019 dan mengharungi musim yang pendek pada tahun 2020 ekoran pandemik covid-19.

Namun kecederaan serius di lutut menimpa Azali ketika menentang Melaka United pada dalam saingan Liga Super. Selepas melakukan imbasan, pemain berusia 25 tahun ini disahkan ditimpa kecederaan ACL. Untuk makluman, kali pertama Azali ditimpa kecederaan ACL ketika beraksi bersama Harimau Muda C pada tahun 2015.


Jersi Liverpool 2023-24 Inspirasi Skuad Bill Shankly Mula Dijual Di Malaysia – Harga RM515

Peminat dan penyokong kelab yang beraksi dalam kancah Liga Perdana Inggeris (EPL) iaitu Liverpool FC di Malaysia kini boleh mendapatkan jersi home terbaru kelab kesayangan mereka bermula saat ini.

Jersi baharu skuad berjulukan The Reds keluaran Nike yang dilancarkan secara rasmi sekitar dua minggu lalu di United Kingdom (UK) itu sudah boleh didapati di cawangan-cawangan Al-Ikhsan Sports terpilih, Kedai Rasmi LFC di Sunway Pyramid serta secara atas talian melalui platform e-dagang rasmi www.al-ikhsan.com.

Ianya hadir dalam dua variasi iaitu jersi stadium dan jersi perlawanan ditawarkan untuk pembelian oleh para peminat dan penyokong tempatan dengan diletakkan tanda harga RM299 dan RM515 masing-masing.

Selain itu, kedua-dua variasi jersi itu tersedia dalam saiz dan potongan untuk lelaki, wanita dan kanak-kanak (junior).

Untuk makluman semua, jersi home Liverpool bagi musim 2023-24 ini hadir dengan reka bentuk klasik dalam warna rasminya iaitu merah serta kolar dan lilitan lengan kontra berwarna putih.

Difahamkan ianya diilhamkan daripada jersi skuad Liverpool bimbingan Bill Shankly yang menjuarai Piala FA musim 1973-74. Skuad Liverpool pada ketika itu mempunyai barisan pemain seperti Ian Callaghan, Kevin Keegan dan Ray Clemence.

Untuk makluman semua, musim itu juga menjadi musim ke-14 dan terakhir Shankly berperanan sebagai pengurus The Reds seterusnya bersara daripada kancah kejurulatihan bola sepak.


Terbuka Taipei: Soong Joo Ven Jadi Wakil Tunggal Perseorangan Lelaki Ke Suku Akhir

Perseorangan bebas (independent) negara, Soong Joo Ven menjadi wakil tunggal yang beraksi dalam peringkat suku akhir Terbuka Taipei 2022.

Pemain yang menghuni ranking ke-59 dunia ini mengesahkan kemaraan ke peringkat tersebut selepas menundukkan wakil Jepun, Koki Watanabe di Pusingan 16, sebentar tadi.

Dalam pertarungan tersebut, lawannya yang berada di ranking ke-47 dunia tumpas secara “straight set” di tangan Joo Ven dengan skor 6-21 dan 23-25 dalam tempoh masa 42 minit permainan.

YONEX Taipei Open 2022MS – Round of 1621 25 🇲🇾Joo Ven SOONG🏅 6  23 🇯🇵Koki WATANABE

🕗 in 42 minutes https://t.co/alcB7UZYuV

— BWFScore (@BWFScore) July 21, 2022

Dengan kemenangan ini, Joo Ven akan bertemu pemain India, Parupalli Kashyap merangkap pilihan ketiga kejohanan yang menghuni ranking ke-40 dunia di peringkat suku akhir Jelajah Dunia Super 300 BWF ini, pada hari esok.

Sementara itu, seorang lagi wakil negara dalam katagori ini, Leong Jun Hao terpaksa akur kandas di Pusingan 16 setelah tumpas kepada pilihan kedua kejohanan, Wang Tzu Wei.

Jun Hao tumpas kepada pemain yang berada di ranking ke-16 dunia ini secara “straight set” dengan pungutan mata 10-21 dan 15-21 dalam tempoh masa 35 minit.

Featured Image: Badminton Association of Malaysia


Jersi Ketiga Kedah 2022 Serba Hitam Dilancarkan – Harga Bermula RM99 Sehelai

Pasukan Liga Super, Kedah Darul Aman FC (Kedah) melancarkan jersi ketiganya dalam satu majlis yang diadakan di Football Republic Alor Setar, pada hari ini.

Jersi keluaran jenama pakaian sukan dari Itali, Lotto itu hadir dengan rekaan warna serba hitam sambil diserikan dengan sedikit kemasan berwarna hijau dan merah di bahagian kolar dan hujung lengan baju.

Dibahagian hadapan, logo penaja utama Sang Kenari iaitu DXN Industries menghiasi jersi tersebut sambil logo Lotto dan Kedah diletakkan di bahagian kanan dan kiri dada masing-masing.

Manakala di bahagian lengan kanan dan kiri jersi tersebut dilekatkan dengan logo penaja Energy Eco Berhad dan Data Sukan masing-masing.

Sementara itu, terdapat empat logo penaja menghiasi ruangan belakang jersi iaitu BerryPay, Halo Telco, Al-Ikhsan Sports dan Cosmic Travel and Tour.

Sumber kelab memaklumkan, jersi ini hadir dalam dua versi iaitu authentic dan replika dimana ianya akan dijual dengan harga RM139 dan RM99 masing-masing.

Featured Image: Kedah Darul Aman FC


Billy Jadi Pemain Import Ketiga Kelahiran Perancis ‘Diikat’ Sri Pahang

Nampaknya pemain-pemain kelahiran Perancis menjadi ‘penyedap rasa’ kepada ‘resipi’ Sri Pahang FC untuk mengharungi saingan Liga Malaysia 2022.

Perkara ini dikuatkan dengan kehadiran pemain kelahiran Perancis ketiga, Billy Ketkeophomphone – pemain Laos kelahiran Perancis – menyertai skuad Tok Gajah, pada hari ini.

Penyerang berusia 31 tahun yang juga merupakan penyerang skuad kebangsaan Laos ini menjadi pemain import keempat diperkenalkan Sri Pahang ketika jendela perpindahan kali ini.

Another french-connection, selamat datang ke Sri Pahang FC, Billy Ketkeophomphone! Pemain skuad kebangsaan Laos berasal dari Perancis ini menjadi taruhan terbaru barisan depan skuad tok gajah. pic.twitter.com/4e5vZPPpYM

Untuk makluman semua, Billy memulakan kariernya bola sepaknya di Perancis. Antara pasukan yang pernah disertainya ialah RC Strasbourg, FC Sion, Tours FC, Angers SCO, AJ Auxerre dan USL Dunkurque. Selain itu, dia pernah berkelana di Switzerland dengan menyertai FC Sion.

Dijangka, ketua jurulatih yang juga kelahiran Perancis, Christophe Gamel akan meletakkan Billy bergandingan bersama penyerang Jordan, Mahmoud Zatara untuk mengisi jentera serangan Sri Pahang musim ini.

Sebagai rekod, sebelum ini, Sri Pahang telah mengumumkan kehadiran dua pemain kelahiran Perancis iaitu penjaga gol, Mamadou Samassa dan pertahanan, Johan Martial.


Hamidin Berdialog Dengan Penyokong Dalam Sesi ‘Town Hall’ Di Terengganu Pada 15 Jun

Para peminat dan penyokong bola sepak tanah air berpeluang untuk bertemu, berdialog serta bertanyakan soalan kepada Presiden Persatuan Bola Sepak Malaysia (FAM), Datuk Haji Hamidin Mohd Amin dalam sesi ‘town hall’ yang dianjurkan dalam Festival Harimau Malaya Terengganu 2023.

Menurut penganjur, sesi ini akan dikendalikan oleh hos podsiar Ultras Kuaci iaitu Karami Kamel selaku moderator. Ianya dijadualkan berlangsung bermula 8.30 malam pada 15 Jun (Khamis) bertempat di Raia Hotel Terengganu.

Sesi ini akan diadakan secara percuma namun individu-individu yang berminat untuk menyertainya perlu mendaftarkan diri terlebih dahulu. Difahamkan, sesi pendaftaran akan dibuka oleh penganjur bermula esok (7 Jun) atau lusa (8 Jun).

Bagi yang tidak dapat menyertainya secara fizikal atas faktor keterbatasan waktu dan jarak, penganjur turut mengesahkan sesi ‘town hall’ bersama Hamidin yang merupakan Ahli Majlis FIFA ini akan disiarkan secara langsung oleh Balrz.tv menerusi platform media sosialnya.

Untuk makluman semua, selain daripada sesi town hall melibatkan Presiden FAM bersama penyokong, Festival Harimau Malaya Terengganu 2023 ini turut dimeriahkan dengan pelbagai acara lain seperti pameran jualan, persembahan pentas, kejohanan bola sepak, cabaran penalti, night games, night fun ride, cabaran e-sport, aktiviti kanak-kanak, food truck, cabutan bertuah dan banyak lagi.

Festival ini diadakan bersempena dengan perlawanan persahabatan antarabangsa skuad Harimau Malaya kendalian Kim Pan-gon menentang Kepulauan Solomon (14 Jun) dan Papua New Guinea (20 Jun) di Stadium Sultan Mizan Zainal Abidin (SMAZA), Gong Badak, Terengganu.

Masa paling sesuai untuk perkenal jenama & tambah pendapatan! 💪🔥

Rebutlah peluang untuk membuat tempahan sewaan booth #FestivalHarimauMalaya2023 sempena Perlawanan Antarabangsa Football Association of Malaysia! 🇲🇾👇https://t.co/2l4W7opJ6e#DemiMalaysia #FitTerengganu pic.twitter.com/rBfVDsF1Q5

— Fit Terengganu (@FitTerengganu) June 3, 2023

Featured Image: Football Association of Malaysia


Hidalgo & Import Baharu Mampu Kekang Sri Pahang Terjerumus Ke Liga Premier – Baqiuddin

Kehadiran empat pemain import baharu diyakini mampu membantu Sri Pahang menjauhi zon penyingkiran sekaligus menyelamatkan mereka daripada tergelincir ke saingan Liga Premier pada tahun hadapan.

Keyakinan itu diluahkan oleh pemain sayap Sri Pahang, Muhd Baqiuddin Shamsudin selepas melihat aksi yang ditampilkan oleh Kenny Athiu, Abubakar Yakubu dan Aung Kaung Mann.

Paling dikagumi oleh pemain berusia 27 tahun ini adalah pemain tengah menyerang kelahiran Argentina, Manuel Hidalgo yang tidak mengambil masa untuk memberikan impak kepada pasukan.

“Saya optimis Sri Pahang akan lakar kebangkitan bagi menjauhi zon penyingkiran melalui kualiti import baharu seperti Manuel Hidalgo yang saya rasakan antara pemain terbaik pernah saya jumpa,“ katanya.

Baqiuddin yang berasal dari Kuala Lipis menjadi taruhan utama Sri Pahang di sayap kiri musim ini sama sekali tidak menyangka masih ada ruang buatnya bermain di peringkat tertinggi Liga Malaysia iaitu Liga Super selepas menghabiskan kariernya di Liga Premier selama lima musim.

“Siapa yang tidak hendak main untuk negeri sendiri, telah lama saya menunggu peluang ini selepas bermain dalam skuad Piala Presiden Pahang sejak tahun 2015, barulah impian saya menjadi kenyataan, “ demikian luahannya.

Pemain bertubuh ‘kecil molek’ yang hanya berketinggian 165 sentimer ini tidak menunggu lama untuk memikat ketua jurulatih, Thomas Dooley (awal musim) mahupun Dollah Salleh.

Setakat 13 perlawanan yang telah berlalu, Baqiuddin menjadi watak penting dengan melakukan 12 penampilan dalam kesebelasan utama dan hanya dimasukkan sekali sahaja selaku pemain gantian. Dia turut merekodkan satu gol ketika menentang UiTM pada ke-11 Liga Super, baru-baru ini.

“Sebaik berakhir musim lalu dengan UKM FC, saya sendiri tidak menjangka mendapat tawaran dari Sri Pahang dan pihak pengurusan pada waktu itu di bawah Datuk Mohammed Suffian Awang (Ketua Pegawai Eksekutif Sri Pahang) ada hubungi saya.

“Sangat terkejut pada mulanya namun bersyukur kerana akhirnya dapat juga bermain di Liga Super malah menambah lagi kegembiraan, menyarung jersi negeri kelahiran.

“Saya tidak mahu membazirkan peluang yang diberikan dan buat masa ini, saya cukup teruja kerana sering kali mendapat peluang untuk diturunkan dan gol pertama saya ketika bertemu UiTM menjadi pembakar motivasi untuk gigih tingkatkan prestasi, ” katanya lagi.

Satu lagi perkara menarik mengenai Baqiuddin ialah dia sebenarnya merupakan sepupu kepada pemain tengah kebangsaan dan Sri Pahang, Nor Azam Azih.

Malah, hubungan mereka berdua sebenarnya amat rapat dari kanak-kanak apabila sering kali bermain bola bersama dan dia tidak menjangka akhirnya mereka kembali dipertemukan di dalam Sri Pahang.

“Azam sebenarnya sepupu saya, iaitu di sebelah ayah dan dia pun sebenarnya berasal dari Kuala Lipis sebelum keluarganya berpindah ke Jengka.

“Kami punyai agak akrab dari kecil dan memang mengenali satu sama lain, jadi apabila dia dapat tahu saya bersama Sri Pahang musim ini, dia menjadi antara orang paling gembira.” ujarnya.

Untuk rekod, dua musim lalu, Baqiuddin bermain dengan UKM FC selain pernah menyarung jersi PDRM pada 2018 selain Kuantan FA (2017) dan Shahzan Muda (2016).


Jelajah Dunia Akhir: Yew Sin-Ee Yi Hidupkan Peluang Ke Separuh Akhir

Beregu lelaki No.2 tanah air, Ong Yew Sin dan Teo Ee Yi memulakan kempen dengan Jelajah Dunia Akhir BWF 2022 dengan langkah kiri apabila tumpas kepada gandingan Jepun, Takuro Hoki dan Yugo Kobayshi pada perlawanan pertama peringkat Kumpulan A, semalam.

Bagaimanapun, Yew Sin-Ee Yi yang merupakan gandingan bebas (independent) berhasil menghidupkan peluang untuk mara ke peringkat separuh akhir apabila melakar kemenangan dalam perlawanan kedua, pada hari ini.

Kemenangan itu dicipta dalam pertemuan menentang beregu Korea yang menghuni ranking ke-15 dunia, Choi Sol-gyu dan Kim Won-ho. Lebih manis, kemenangan itu dilakar secara “straight set” menerusi skor 21-17 dan 23-21 dalam tempoh masa 40 minit permainan.

HSBC BWF World Tour Finals 2022MD – Round 2          🇲🇾Yew Sin ONG🏅21 23 🇲🇾Ee Yi TEO🏅17 21 🇰🇷Sol Gyu CHOI          🇰🇷Won Ho KIM

🕗 in 40 minutes https://t.co/7YuEd986Zf

— BWFScore (@BWFScore) December 8, 2022

Dengan kemenangan ini, mereka berhasil mengutip satu mata dan kini berada di tangga kedua Kumpulan A.

Bagaimanapun, bagi memastikan kemaraan ke separuh akhir, Yew Sin-Ee Yi tiada mempunyai sebarang pilihan melainkan mencatatkan kemenangan pada perlawanan terakhir bertemu beregu Indonesia merangkap pendahulu Kumpulan A, Fajar Alfian dan Muhammad Rian Ardianto pada hari esok.

Pastinya ianya bukan satu pertarungan yang mudah buat Yew Sin-Ee Yi. Berdasarkan lapan pertemuan lalu, Yew Sin-Ee Yi hanya meraih dua kemenangan sahaja bertemu beregu No.2 Indonesia itu.

Featured Image: Badminton Association of Malaysia


Ronaldo Kekal Di Bumi Arab Saudi, Nafi Kembali Ke Eropah

Atlet berpendapatan tertinggi dunia 2023 menurut Forbes, Cristiano Ronaldo mengesahkan dirinya akan kekal bersama kelabnya yang disertai sejak Januari lalu, Al Nassr yang beraksi dalam kancah Liga Pro Saudi (SPL).

Pengesahan itu hadir selepas bintang bola sepak dari Portugal itu bercakap dalam satu temu bual sepertimana dilaporkan pelbagai media berpangkalan di eropah.

Terlebih dahulu, pemenang Ballon d’Or sebanyak lima kali ini memuji liga di negara tersebut sebagai liga yang kompetitif serta mempunyai pasukan dan pemain yang bagus.

Pada masa yang sama, Ronaldo menekankan bahawa ianya masih mempunyai ruang untuk dikembangkan lagi terutamanya dalam aspek infrastruktur, pengadil dan sistem video bantuan pengadil (VAR).

“Tetapi saya gembira di sini, saya mahu terus berada di sini, saya akan terus di sini. Dan pada pendapat saya jika mereka teruskan usaha yang mereka mahu usahakan di sini, untuk lima tahun berikutnya, saya merasakan Liga Saudi akan menjadi sebuah liga dalam kelompok lima terbaik dunia,” katanya seperti dipetik daripada ESPN.

Perkembangan ini sekaligus menafikan beberapa laporan media yang menyatakannya mahu kembali ke eropah.

Sejak menyertai Al Nassr pada penghujung Disember lalu, pemain berusia 38 tahun ini telah tampil sebanyak 19 kali dengan mencetak 14 gol serta mencipta 2 bantuan gol (assist).

Bagaimanapun, statistik itu tidak dapat membantu Al Nassr merangkul kejuaraan pada musim ini sebaliknya terpaksa berpuasa hati dengan gelaran naib juara SPL. Manakala untuk saingan King’s Cup pula menyaksikan Al Nassr terkandas di peringkat separuh akhir.

Featured Image: Al Nassr FC


Tat Meng Tentukan Program Latihan Zii Jia Selepas Terbuka Australia

Pengarah kejurulatihan, Wong Tat Meng akan menilai persembahan pemain berusia 25 tahun itu dalam tiga kejohanan disertainya sebelum menentukan program latihan yang sesuai.

Kenyataan tersebut hadir menerusi perkongsian video sesi temubual eksklusif bersama jurulatih berusia 56 tahun itu di pelbagai platform media sosial rasmi Team LZJ, pasukan kepada jaguh perseorangan lelaki negara.

“Korea, Jepun dan Australia. Ini adalah tiga kejohanan yang kami akan sertai sekarang. Saya tidak pernah lihat dia (beraksi) semasa kejohanan. Jadi, saya mahu lihat persembahannya dan apa yang dipersembahkan akan menentukan program latihan saya.” ujar Tat Meng dalam video temubual tersebut.

To conclude the Interview, Coach Tat Meng shares his thoughts on the upcoming Korea Open draw and @TeamLZJ short term goal. pic.twitter.com/8NIJyAHrwP

— Team LZJ (@TeamLZJ) July 4, 2023

Bekas pemain perseorangan negara itu turut menegaskan Zii Jia perlu bersedia untuk menentang sesiapa sahaja tanpa mengira status dan rekod lampau jika mahu berjaya sebagai pemain badminton.

Untuk makluman, Tat Meng telah diumumkan sebagai Pengarah Kejurulatihan Team LZJ pada Mei lalu. Beliau dikenali sebagai jurulatih yang berjaya membangunkan bintang badminton seperti An Se Young dan Ng Ka Long.

Sebagai tambahan, Zii Jia telah diundi untuk menentang bekas anak didik Tat Meng, Ng Ka Long dalam aksi Pusingan 32 Terbuka Korea dan akan bertemu pemenang pertemuan antara Mithun Manjunath dan Ng Tze Yong sekiranya mara.


Pemain Muda Usah Takut Buat Silap, Itu Sebahagian Daripada Bola Sepak – Karsten Neitzel

“Kesilapan adalah sebahagian daripada bola sepak, itu sudah pasti.” itulah kata-kata motivasi oleh ketua jurulatih baharu Selangor, Karsten Neitzel kepada pemain-pemain muda.

Menurut Pengarah Teknikal Persatuan Bolasepak Selangor (FAS), Michael Feichtenbeiner berkata antara salah satu sebab Karsten dipilih mengisi kerusi panas tersebut kerana keberaniannya untuk menurunkan pemain-pemain muda.

Apa yang diperkatakan oleh Michael itu ada kebenarannya!

Baca: Karsten Dipilih Ketua Jurulatih Selangor Kerana Berani Guna ‘Ubi’ Muda

Belum genap seminggu perlantikan Karsten sebagai ketua jurulatih, ‘mata helangnya’ sudah mengenalpasti beberapa pemain muda berbakat dan berpotensi daripada skuad simpanan, Selangor 2.

“Mereka mempunyai ramai pemain berpotensi sebagai contoh Aliff (Haiqal), (Ahmad) Zikri, Afro (Shahrul) seorang pertahanan yang bagus.”

“Begitu juga Danial (Asri) sebagai penyerang. Dia seorang pemain yang bagus tetapi kita perlu lihat terlebih dahulu.” katanya dalam sesi temu bual pertama oleh kelabnya.

How It Started ⏩ How It's GoingIt is going great for Aliff Haiqal, agree? 😎#RedGiants#KitaAdalahSatu#TrendingTuesday 📸: @asianadotmy pic.twitter.com/WKikQ4krrs

Dijangka nama-nama yang disebut oleh Karsten di atas akan bakal mengisi kesebelasan utama pasukan Selangor dengan lebih kerap dalam mengharungi saingan musim hadapan.

Perkara ini pastinya memberikan tanggapan pertama yang positif bukan sahaja kepada para pemain muda malahan penyokong-penyokong Selangor yang begitu dahagakan untuk melihat bakat-bakat baharu mewarnai kancah bola sepak negara.

Dare to Zikri. 😱🔥#RedGiants#KitaAdalahSatu#SidelineMoment pic.twitter.com/XZtreDD9Ta

Bagaimanapun, Karsten menegaskan dia akan menggunakan pendekatan yang bersesuaian untuk menggunakan pemain-pemain muda ini.

Apa yang penting Karsten akan memberikan mereka sokongan untuk mengembangkan bakat dan meningkatkan prestasi dari semasa ke semasa.

“Saya tidak mahu memberikan tekanan kepada pemain muda, mereka perlu menunjukkan prestasi yang baik, jangan takut melakukan kesilapan.”

“Tetapi saya akan memberikan sokongan kepada mereka sebagai pemain muda sama seperti pemain-pemain senior yang lain.” tambahnya lagi.


Negeri Sembilan Enggan Tambah Pemain Baharu Biarpun Kehilangan Vinicius

Negeri Sembilan telah mengambil keputusan untuk tidak mendapatkan mana-mana pemain baharu pada jendela perpindahan kedua Liga Malaysia biarpun telah melepaskan penyerang import, Vinicius Leonel.

Pengumuman tersebut hadir menerusi kenyataan rasmi yang dikeluarkan kelab tersebut di laman sesawang mereka dan dikongsikan melalui pelbagai media sosial pasukan.

Keputusan tersebut diambil selepas satu mesyuarat pengurusan yang diadakan bersama Tunku Besar Tampin, Tunku Syed Razman selaku presiden kelab bertujuan untuk memberi peluang kepada bakat-bakat baharu skuad bawah 23 tahun (B-23) yang beraksi di Piala MFL.

Perkembangan terkini pasukan menjelang jendela perpindahan kedua.

Pihak pengurusan Negeri Sembilan FC sedia maklum berkenaan prestasi terkini pasukan Liga Super Malaysia 2023 yang kini menduduki tangga ke-9. pic.twitter.com/bgXOASCi5n

— Negeri Sembilan Football Club (@nsfc1923) June 20, 2023

Menurut kenyataan yang sama, pihak kelab juga telah mencapai persetujuan bersama Vinicius Leonel untuk menamatkan kontrak pemain berusia 26 tahun itu lebih awal rentetan prestasi kurang memuaskan ditampilkannya.

Untuk makluman, pemain kelahiran Brazil itu hanya muncul sekali dalam saingan Piala MFL menentang Kelantan II yang menyaksikan penyerang itu beraksi selama 24 minit sahaja.

Ketika ini, Negeri Sembilan berada di tangga kesembilan Liga Super selepas memungut 18 mata. Skuad berjulukan The Jangs itu nampaknya masih tercari-cari rentak cemerlang yang dipamerkan musim lalu selepas penghijrahan pemain utama seperti Syihan Hazmi dan Khuzaimi Piee.

Featured Image: Negeri Sembilan FC


Matdon Muncul Pemain Tengah Menyerang Ke-4 Paling Bernilai Liga India

Perpindahan pemain naturalisasi kebangsaan, Liridon Krasniqi ke Odisha FC menyaksikan dia muncul antara pemain tengah menyerang (attacking midfielder) paling bernilai dalam saingan Liga Super India (ISL) musim ini.

Liridon atau dikenali sebagai Matdon yang menyertai Odisha FC secara pinjaman oleh Johor Darul Ta’zim (JDT) diletakkan sebagai pemain keempat termahal di posisi tersebut oleh portal informasi bola sepak antarabangsa, Transfermarkt.

Menurut portal berkenaan, pemain berasal dari Kosovo ini dinilai pada harga ₹2.91 crore atau bersamaan dengan hampir RM1.7 juta. Sebagai rekod, harga pasaran Matdon pernah dinilai setinggi RM2.4 juta ketika bersama kelab berpangkalan di Turki, Fethiyespor pada tahun 2012.

Mendahului senarai pemain tengah menyerang paling bernilai dalam saingan ISL ialah Adrian Luna dari Uruguay yang beraksi bersama Kerala Blasters. Nilai semasanya adalah RM4.3 juta.

Di tempat kedua adalah pemain ATK Bohun Magan iaitu Hugo Boumos yang bernilai RM2.8 juta. Hugo merupakan pemain kelahiran Perancis dan mempunyai kerakyatan Maghribi.

Di tempat ketiga pula adalah rakan sepasukan Matdon di Odisha FC iaitu Javi Hernandez. Pemain kelahiran Sepanyol yang bermain di India sejak tahun 2019 ini bernilai sekitar RM1.8 juta.


Rating Sukanz: Phillips Nadi Utama England Tumpaskan Croatia Di Wembley

England dan Croatia bertemu pada malam ini untuk aksi pembukaan Kumpulan D bagi saingan Euro 2020 di Stadium Wembley.

Pertemuan ini merupakan perlawanan ulangan separuh akhir Piala Dunia 2018 yang ketika itu dimenangi oleh Croatia dengan jaringan 2-1 selepas bermain selama 120 minit.

Akan tetapi, England yang bermain di halaman sendiri kali ini berjaya membalas dendam dengan mencatatkan kemenangan 1-0 ke atas Croatia hasil jaringan pemain sayap lincah, Raheem Sterling.

Berikut adalah rating pemain-pemain England ketika menentang Croatia sebentar tadi:

Memandangkan Croatia tidak begitu berjaya memasuki kotak penalti England, Pickford tidak berdepan dengan bola yang berbahaya daripada para pemain Croatia. Mudah buatnya mendapatkan ‘clean sheet’ pada malam ini.

Persembahan yang tidak begitu baik pada separuh masa pertama. Ada sedikit ketidaksefahaman bersama sayap kanan, Phil Foden. Begitu juga dengan pertahanan tengah, Stones. Bagaimanapun, dia menampilkan aksi yang lebih baik pada babak kedua.

Membentuk keserasian yang baik bersama Mings. Tidak mempunyai masalah yang besar untuk mengekang serangan-serangan daripada Croatia.

Menjadi ‘last man’ England. Serasi bertahan bersama John Stones. Turut menjadi titik permulaan kepada binaan permainan England daripada bawah.

Sebagai bek kanan yang ditugaskan untuk bermain di posisi bek kiri, persembahannya boleh dipuji dalam perlawanan ini. Tidak mudah pemain lawan melepasinya dan dia turut naik ke atas untuk membantu pasukan melakukan serangan.

Kelincahan dan kelajuan dimilikinya digunakan untuk menembusi barisan pertahanan Croatia. Sterling juga muncul sebagai penjaring gol tunggal dalam perlawanan ini.

Nadi tengah pasukan England pada malam ini. Kelibat Phillips sentiasa kelihatan tidak kiralah dalam situasi England bertahan atau melakukan serangan. Larian bijak yang dilakukannya memberikan ‘assist’ untuk gol Raheem Sterling.

Bermain sedikit ke bawah dan kurang kelihatan kelibatnya di atas padang. Dia lebih banyak membantu England ketika bertahan.

Sentiasa cuba untuk melepasi pertahanan Croatia menerusi bahagian kanan dan satu percubaannya pada babak pertama menggegar tiang. Bagaimanapun, dia kurang mendapat sokongan daripada Walker. Dikeluarkan pada minit ke-71.

Mason Mount diturunkan untuk bermain di belakang penyerang, Harry Kane. Dia menampilkan persembahan yang rajin namun sukar untuknya melorongkan bola kepada bahagian serangan.

Acap kali turun ke bawah untuk membantu serangan namun disebabkan itu, England sering hilang ‘targetman’ di dalam kotak penalti. Pada masa yang sama, Kane juga tidak mendapat suapan bola yang banyak dan baik di dalam atau berdekatan kotak penalti.

Masuk minit ke-71 menggantikan Phil Foden. Tidak banyak yang disumbangkannya di atas padang.

Masuk pada minit ke-82 menggantikan Harry Kane.

Masuk pada minit ke-90 menggantikan Raheem Sterling.

Bagaimana pula dengan rating anda? Boleh tinggalkannya di ruang komen media sosial Sukanz.

Featured Image: England Football Team


VIDEO: Pukulan ‘Tak Cermat’ Ke Arah Penjaga Garisan Menyebabkan Djokovic Tersingkir 2020 Us Open

Pemain nombor satu dunia, Novak Djokovic disingkirkan daripada saingan Terbuka Amerika Syarikat (Us Open) 2020 selepas memukul bola ke arah penjaga garisan di dalam gelanggang.

Ianya berlaku semasa Djokovic menentang pemain Sepanyol, Pablo Careno Busta pada pusingan keempat kejohanan Grand Slam yang berlangsung di kota New York. Pada waktu itu, Djokovic sedang ketinggalan 6-5 pada set pertama di Stadium Arthur Ashe.

Dipercayai berang dengan keputusan semasa, insiden itu berlaku selepas Djokovic menyeluk bola di dalam poketnya. Dia yang sedang memandang ke arah lain terus melakukan pukulan ke arah belakang untuk ‘membuang’ bola tersebut.

Tanpa dia sedari, bola pukulan itu mengenai terus ke leher penjaga garisan wanita di belakang. Penjaga garisan tersebut jatuh terduduk dan mengalami kesukaran untuk bernafas selepas daripada insiden itu.

Djokovic yang menyedari insiden tersebut dengan pantas berlari ke arah penjaga garisan tersebut untuk membantunya.

Tonton insiden tersebut menerusi pautan video di bawah:

Top-seeded Novak Djokovic was defaulted from his fourth-round match at the #USOpen after he accidentally hit a line judge with a tennis ball Sunday. pic.twitter.com/TTstxZB2Jw

Novak Djokovic 🇷🇸 disqualified from the 2020 #USOpenUnbelievable scenes that resulted from Pablo Carreno Busta 🇪🇸 saving three set points to hold serve and then breaking Djokovic’s serve to go up a break. What a year Novak Djokovic has had… pic.twitter.com/CrOaRlww1N

Selepas itu, Djokovic dan pengadil perlawanan, Soeren Friemel berbincang sekitar 10 minit berkenaan insiden yang berlaku.

Akhirnya, pengadil tersebut mengambil keputusan mengumumkan lawannya, Carreno Busta sebagai pemenang sekaligus menyebabkan Djokovic tersingkir daripada kejohanan tersebut.

Pemain tenis Serbia itu segera meninggalkan gelanggang sejurus daripada pengumuman itu. Dia bersalaman dengan Carreno Busta tetapi tidak bersalaman dengan pengadil tersebut.

Menerusi laman sosialnya, Djokovic telah membuat pengakuan meminta maaf atas insiden yang tidak disengajakan itu.


Presiden FAM: Qatar Sudah Siap Sepenuhnya Anjur Piala Dunia 2022

Negara semenanjung arab, Qatar dilihat bersiap sedia sepenuhnya untuk menganjurkan kejohanan Piala Dunia 2022 yang amat dinanti-nantikan oleh kesemua peminat bola sepak.

Bahkan, kemeriahan kejohanan yang menghimpunkan 32 pasukan terbaik dunia pada setiap empat tahun sekali itu mulai terasa walaupun ianya masih berbaki 234 hari lagi.

Perkara tersebut diungkapkan oleh Presiden Persatuan Bola Sepak Malaysia (FAM), Datuk Haji Hamidin Mohd Amin yang mengetuai delegasi negara ke Kongres FIFA Ke-72 di Pusat Konvensyen dan Pameran Doha (DECC), semalam.

“Sepanjang berada di Qatar, dilihat venue sudah sedia malah kemeriahan menjelang sepak mula 21 November 2022 sudah terasa.

“Persiapan yang diadakan di benua Asia ini dan pertama di Timur Tengah disifatkan sebagai sempurna dan sudah siap setahun awal,” katanya sepertimana dipetik daripada platform media sosial FAM, hari ini.

Untuk makluman semua, kehadiran Hamidin ke kongres berkenaan turut diiringi dua Timbalan Presiden FAM, Datuk Wira Mohd Yusoff Mahadi serta Dato’ S. Sivasundaram.

Turut dikongsikan di kongres berkenaan, Presiden FIFA, Gianni Infantino menyatakan hasratnya untuk bertanding semula pada 2023.

Selain itu, Infantino turut menekankan beberapa topik utama seperti dana pembangunan FIFA Forward ditingkatkan kepada 25 peratus bagi setiap negara gabungan, pelaburan dalam pembangunan bola sepak dan penyelesaian konflik peperangan negara anggota.

Sebagai tambahan, pada Rabu lalu, Hamidin yang juga Ahli Jawatankuasa Eksekutif AFC turut menghadiri Mesyuarat Jawatankuasa Eksekutif AFC kesembilan bagi penggal 2019-2023.

Manakala, pada hari ini, Hamidin akan menghadiri Mesyuarat Majlis Ketujuh AFF yang turut diadakan di Doha, Qatar.

Featured Image: Football Association of Malaysia


Sukan SEA Vietnam Bakal Dilangsungkan Pada 12-23 Mei 2022

Selepas melalui beberapa penangguhan, akhirnya, tarikh baharu bagi melangsungkan temasya Sukan SEA Vietnam 2021 Kali Ke-31 ditetapkan bermula 12 hingga 23 Mei 2022.

Perkembangan tersebut dikongsikan oleh Presiden Majlis Olimpik Malaysia (MOM) merangkap Presiden Persatuan Badminton Malaysia (BAM), Tan Sri Mohamad Norza Zakaria menerusi akaun media sosialnya, hari ini.

The dates for the 31st SEA Games Vietnam 2021 pic.twitter.com/lXHzTj5pav

Sebelum ini, mesyuarat Persekutuan Sukan SEA (SEAGAF) telah memutuskan untuk mengadakan temasya dwitahunan ini pada bulan Mei tahun hadapan. Bagaimanapun, tarikh spesifik bagi menjalankan temasya tersebut diserahkan kepada Majlis Olimpik Vietnam untuk ditetapkan.

Untuk makluman, Sukan SEA Kali Ke-31 ini akan dilangsungkan di ibu negara Vietnam iaitu Hanoi selaku tuan rumah.


Ranking BWF: Sze Fei-Izzuddin Catat Peningkatan, Man-Tee Dekati Kelompok 30 Terbaik Dunia

Tiga daripada empat wakil Malaysia yang beraksi di Kejohanan Badminton Asia (BAC) 2022 baru-baru ini merekodkan peningkatan kedudukan ranking dunia, pada minggu ini.

Berdasarkan kemaskini oleh Persekutuan Badminton Dunia (BWF) tengah hari tadi, semi finalis Goh Sze Fei dan Nur Izzuddin mencatatkan peningkatan dua anak tangga menjadikan mereka menghuni tangga ke-14 dunia buat pertama kali dalam karier.

Sementara itu, beregu muda, Man Wei Chong dan Tee Kai Wun yang berhasil mara sehingga ke peringkat suku akhir pula merekodkan lonjakan paling banyak iaitu 10 anak tangga sekaligus menghuni ranking ke-34 dunia.

Beregu utama negara, Aaron Chia dan Soh Wooi Yik yang tumpas pada perlawanan akhir kepada beregu Indonesia turut sama meraih peningkatan. Mereka kini kembali menghuni ranking ketujuh dunia – kedudukan yang dihuninya pada Mac lalu.

Wakil terakhir, Ong Yew Sin dan Teo Ee Yi yang terkandas di Pusingan 16 tidak merekodkan sebarang perubahan terhadap kedudukan mereka – kekal di tangga ke-11 dunia.


Kian Meng-Pei Jing Tamatkan Penantian 5 Tahun – Rangkul Kejuaraan Terbuka Korea

Lima tahun menanti, akhirnya pasangan beregu campuran negara, Tan Kian Meng dan Lai Pei Jing berjaya merangkul kejuaraan pertama dengan memenangi saingan Terbuka Korea 2022 – Jelajah Dunia Super 500 BWF.

Beregu bebas (independent) yang menduduki ranking ke-10 dunia itu meraih kejuaraan tersebut selepas menumpaskan beregu senior tuan rumah, Ko Sung-hyun dan Eom Hye-won berumur 34 dan 30 tahun masing-masing dalam perlawanan akhir, sebentar tadi.

Lebih manis, Kian Meng-Pei Jing menumpaskan pasangan yang menghuni ranking ke-19 dunia itu secara ‘straight set’ dengan skor 21-15 dan 21-18 dalam tempoh masa 50 minit permainan.

Korea Open Badminton Championships 2022XD – Final          🇲🇾Kian Meng TAN🏅21 21 🇲🇾Pei Jing LAI🏅15 18 🇰🇷Sung Hyun KO          🇰🇷Hye Won EOM

🕗 in 50 minutes https://t.co/H2ORCC5984

— BWFScore (@BWFScore) April 10, 2022

Untuk rekod, ini merupakan kali ketiga Kian Meng-Pei Jing bertemu Sung-hyun dan Hye-won selepas berentap dalam saingan Terbuka Denmark 2021 dan Indonesia Masters 2020.

Kejayaan yang direkodkan pada hari ini menjadikan Kian Meng-Pei Jing meraih tiga kemenangan secara berturut-turut ke atas Sung-hyun dan Hye-won di pentas antarabangsa.

Sebagai tambahan, kejuaraan terakhir dirangkul oleh Kian Meng-Pei Jing adalah dalam saingan Far East Malaysia Masters pada tahun 2017 yang lalu. Kejuaraan itu terhasil selepas menewaskan beregu senegara, Goh Soon Huat dan Shevon Jemie Lai dalam perlawanan akhir.

Sertai pertandingan Komen & Menang di portal Sukanz bersempena saingan Terbuka Korea 2022 dan anda berpeluang untuk memenangi kredit e-wallet bernilai RM50.
Langkah-langkah mudah untuk menyertai pertandingan ini:
1. Log masuk atau daftarkan diri anda di portal Sukanz.
2. Tinggalkan komen di ruangan komen di bawah sepanjang berlangsungnya saingan Terbuka Korea 2022 – bermula dari 5 hingga 10 April.
3. Tiga tukang komen paling bertuah akan dipilih dan dihubungi untuk diberikan hadiah berupa kredit e-wallet bernilai RM50 setiap seorang setelah tamatnya saingan Terbuka Korea kelak.


Terengganu Tak Sempat Daftar Pemain Import Baharu Sebelum Jendela Perpindahan Ditutup?

Tinjauan kami di alam maya pada petang semalam melihatkan majoriti penyokong pasukan Terengganu FC mula gelisah apabila tiada pengumuman rasmi mengenai kehadiran pemain import baharu ke skuad tersebut.

Sebelum ini, pasukan Terengganu memaklumkan akan mengikat dua pemain import baharu ketika jendela perpindahan kedua bagi menggantikan pemain-pemain importnya yang ditimpa kecederaan iaitu Petrus Shitembi dan Chris Herd.

Namun demikian, hanya kelibat bekas kapten, Lee Tuck sahaja diumumkan secara rasmi kembali menyertai Terengganu dan menjalani sesi latihan bersama skuad Hitam Putih mengikut kaedah ‘Camp Based Training’.

Perkara ini mengundang ‘cakap-cakap’ dalam kalangan penyokong bahawa pemain tersebut, dipercayai bernama Habib Haroon, berusia 20 tahun, tidak sempat didaftarkan oleh skuad kendalian Nafuzi Zain itu.

Pengurus Terengganu, Zulfadli Rozi menjelaskan peminat tidak perlu gelisah kerana urusan perpindahan pemain tersebut telah selesai dan didaftarkan kepada Malaysian Football League (MFL) seminggu awal daripada tarikh tutup jendela perpindahan kedua, semalam.

“Memang kita ambil dua orang (pemain baharu), seorang lagi akan diumumkan secara rasmi menerusi media sosial Terengganu FC kelak, dia (pemain tersebut) sudah sampai (di ibu negara) dan sedang menjalani kuarantin,”

“Pendaftaran (pemain tersebut) kita telah selesaikan seminggu sebelum jendela perpindahan ditutup bersama-sama dengan pendaftaran Lee Tuck (baru-baru ini),” katanya ketika dihubungi oleh Sukanz, hari ini.

Tambahnya lagi, pemain tersebut dijangka akan diumumkan secara rasmi selepas tamatnya kuarantin wajib selama 14 hari. Dia dijangka akan menyertai latihan bersama pasukan pada pertengahan jun kelak.

Featured Image: Instagram Habib Haroon


Penyerang Sayap Portugal, Jota Sertai Benzema & Kante Di Al-Ittihad

Penyerang kelahiran Portugal, Jota bakal menjadi pemain seterusnya menyertai juara Liga Professional Saudi, Al Ittihad sekaligus menjadi pemain import ketiga kelab tersebut.

Bagaimanapun, penyokong Liverpool tidak perlu risau kerana bukan Diogo Jota yang bakal bersama skuad bimbingan Nuno Espirito di Arab Saudi terbabit. Sebaliknya, Jota atau nama sebenarnya Joao Pedro dari Celtic yang akan menyarung jersi skuad berjulukan Al-Numoor.

Pemain berusia 24 tahun itu diperkenalkan menerusi video bertempoh hampir dua minit yang menampilkan pengendali mereka dalam bentuk animasi. Ianya disiarkan menerusi pelbagai media sosial milik kelab tersebut.

The right choice for the right place 🃏#JotaIsYellow pic.twitter.com/FMduUvLXD4

— Ittihad Club (@ittihad_en) July 3, 2023

Untuk makluman, Jota memulakan kariernya bersama Benfica dan pernah dipinjamkan kepada kelab Sepanyol, Real Valladolid dan Celtic sebelum menyertai kelab Scotland terbabit secara kekal pada awal musim 2022-23.

Bagi musim 2022-23, Jota yang bermain sebagai penyerang sayap kiri telah beraksi sebanyak 43 perlawanan yang menyaksikan dirinya menjaringkan 15 gol serta mencatatkan 12 bantuan (assists) buat skuad The Celts.

Anak jati Lisbon itu pernah membantu Benfica memenangi Primeira Liga semusim sebelum meraih kejuaraan treble dalam saingan domestik bersama Celtic pada musim 2022-23.

Sebelum ini, Al Ittihad turut mengumumkan kehadiran dua bintang Perancis, Karim Benzema dan N’Golo Kante yang sememangnya dikenali sebagai figura bola sepak yang terkemuka dengan pelbagai pencapaian peringkat kelab mahpun negara.


Eriksen Kembali Beraksi Setelah 8 Bulan & Catat ‘Assist’ Ketika Menentang Southend United

Pemain tengah Denmark, Christian Eriksen kembali beraksi di atas padang buat pertama kalinya selepas mendapat serangan jantung sekitar lapan bulan yang lalu.

Pemain berusia 30 tahun ini membuat penampilan bersama pasukan baharu yang disertainya hujung Januari lalu, Brentford dalam satu perlawanan persahabatan tertutup menentang Southend United, semalam.

📽 The return of @ChrisEriksen8 #BrentfordFC pic.twitter.com/AG7crEJrQR

Dalam perlawanan tersebut, Eriksen dilaporkan beraksi sekitar 60 minit serta berjaya mencatatkan ‘assist’ kepada Josh Dasilva sekaligus membantu Brentford meraih kemenangan 3-2.

Lebih menarik, Eriksen hampir-hampir meletakkan namanya selaku penjaring dalam perlawanan tersebut namun dua percubaan berhasil diselamatkan oleh penjaga gol pasukan lawan.

Untuk makluman semua, Eriksen mendapat serangan jantung ketika beraksi bersama Denmark menentang Finland dalam saingan pertama Kumpulan B di kejohanan Euro 2020.

Insiden itu berlaku pada minit ke-42 ketika dia mahu menerima bola lontaran daripada rakan sepasukannya di garisan tepi padang. Bagaimanapun, ketika berlari-lari anak untuk mendapatkan bola tersebut, secara tiba-tiba, Eriksen jatuh dan pengsan.


Ranking BWF: Xin Yuan-Tien Ci Raih Peningkatan 30 Anak Tangga Selepas Menjuarai Terbuka Slovakia

Pasangan beregu lelaki bebas (independent), Boon Xin Yuan dan Wong Tien Ci terus mencatatkan peningkatan dalam kedudukan ranking dunia selepas merangkul kejuaraan di Terbuka Slovakia, minggu lalu.

Menerusi kemaskini terbaru oleh Persekutuan Badminton Dunia (BWF) hari ini, beregu yang berusia 23 dan 24 tahun ini mencatatkan peningkatan sebanyak 30 anak tangga sekaligus menghuni ranking ke-182.

Xin Yuan-Tien Ci muncul juara di kejohanan terbabit selepas berjaya menundukkan beregu Hong Kong, Law Cheuk Him dan Reginald Lee Chun Hei pada perlawanan akhir yang berkesudahan dengan keputusan 21-18, 14-21 dan 21-19.

Untuk makluman semua, ini merupakan minggu kedua berturut-turut Xin Yuan-Tien Ci mencatatkan peningkatan yang mendadak dalam kedudukan dunia. Pada kemaskini ranking minggu lalu, mereka meraih peningkatan sebanyak 152 anak tangga selepas menjuarai saingan badminton Cabaran Antarabangsa Uganda.

Sebagai tambahan, Xin Yuan dan Tien Ci mula membentuk gandingan bersama sejak November 2021. Untuk kejohanan seterusnya, Xin Yuan-Tien Ci dijadualkan beraksi dalam saingan Kejuaraan Antarabangsa Portugal yang akan bermula Khamis nanti.

Featured Image: Instagram Boon Xin Yuan


Penang Ikat Gomes & Adriano – Bekas Penyerang Import Melaka United

Skuad berpangkalan di utara semenanjung tanah air, Penang FC menambahkan sengat di bahagian serangan mereka dengan mengikat dua bekas pemain import dari Brazil yang pernah beraksi dengan Melaka United FC.

Dua pemain yang dimaksudkan itu ialah Giovane Gomes dan Adriano Narcizo yang berusia 27 dan 28 tahun masing-masing. Kehadiran dua pemain ini disahkan menerusi makluman di pelbagai platform media sosial milik skuad berjulukan Harimau Kumbang, baru-baru ini.

Bagaimanapun, tiada sebarang tempoh kontrak melibatkan kedua-dua pemain ini bersama Penang FC dikongsikan kepada umum.

Untuk makluman semua, kehadiran kedua-dua pemain ini ke dalam kancah bola sepak Malaysia bersama Melaka United bermula pada jendela perpindahan pertengahan musim 2021 atau lebih spesifiknya, penghujung Mei 2021.

Pada ketika itu, Adriano dan Gomes hadir bagi menggantikan Alex Goncalves dan Stefan Nikolic yang menampilkan persembahan kurang memuaskan pada mata pihak pengurusan.

Sebagai rekod, Gomes hanya sempat beraksi separuh musim sahaja bersama Melaka United sebelum diumumkan dilepaskan oleh pihak pengurusan pada awal Januari 2022.

Ekoran dilepaskan oleh Melaka United, Gomes kembali beraksi di negara kelahirannya.

Berbeza pula dengan Adriano, selepas tamat musim 2021, khidmatnya masih didambakan oleh Melaka United dan dia sempat beraksi bersama skuad berjulukan Hang Tuah itu sehingga ke penghujung musim 2022.

Featured Image: Melaka United FC


Olimpik 2020: Kim Woo-jin Gagal Ulangi ‘Perfect 10’ Disingkirkan Pemanah Taiwan di Peringkat Suku Akhir

Pemanah Republik Korea, Kim Woo-jin yang menyingkirkan atlet negara, Khairul Anuar Mohamad dengan markah ‘Perfect 10’ pada pusingan 16 gagal meneruskan kecemerlangannya.

Kim yang berusia 29 tahun tersebut tumpas di tangan pemanah Taiwan, Tan Chih-chun dengan keputusan 6-4 pada saingan suku akhir, yang berlangsung di Yumenoshima Archery Park, tengah hari tadi.

Olimpik 2020: Panahan ‘Perfect 10’ Korea Singkirkan Khairul Anuar https://t.co/UHLY7dfXgb pic.twitter.com/HP9KHo4q65

Jikalau diimbau prestasi Kim ketika menentang pemanah Malaysia, atlet yang menghuni ranking ke-5 dunia itu mudah menyingkirkan Khairul dengan meraih 10 mata daripada setiap panahan dalam ketiga-tiga set.

Bagaimanapun, ketika turun menentang pemanah Taiwan, Kim hanya meraih skor 10 sebanyak 5 kali sahaja daripada 5 set yang dilaluinya.

Untuk makluman semua, Tan Chih-chun adalah pemanah yang baru sahaja berusia 20 tahun dan menghuni ranking ke-64 dunia.


Piala FA: Derbi Lembah Klang Hiasi Keputusan Undian Pusingan Kedua

Majlis undian untuk pusingan kedua bagi saingan Piala FA 2022 yang berlangsung pada hari ini menyaksikan beberapa pertembungan menarik.

Paling mencuri tumpuan adalah melibatkan derbi Lembah Klang yang menemukan Selangor FC menentang skuad bimbingan Bojan Hodak, Kuala Lumpur City FC (KL City) di Stadium Majlis Bandaraya Petaling Jaya (MBPJ).

Untuk makluman, kedua-dua pasukan ini telah pun bertemu dalam perlawanan pertama Liga Super yang berkesudahan dengan keputusan seri 3-3.

Sementera itu pemenang perlawanan antara Terengganu FC atau Negeri Sembilan FC pada 29 April kelak akan melayan kunjungan juara bertahan kendalian Aidil Sharin Sahak, Kedah Darul Aman FC.

Juara Liga Super 2021, Johor Darul Ta’zim (JDT) pula diundi menentang skuad bimbingan jurulatih berpengalaman B. Satianathan, Sarawak United di Stadium Sultan Ibrahim.

Satu lagi pertembungan melibatkan dua pasukan daripada saingan Liga Super adalah Melaka United menentang pasukan yang semakin mencuri tumpuan dengan ‘DNA’ tanpa pemain import, Petaling Jaya City FC (PJ City). Perlawanan ini akan berlangsung di Stadium Hang Jebat.

Skuad kendalian bekas ketua jurulatih kebangsaan, Datuk Ong Kim Swee iaitu Sabah diundi menentang pasukan Liga Premier, Kelantan United di Stadium Likas, Kota Kinabalu.

Sementara itu finalis Piala FA 2019, Perak FC akan menerima kunjungan pasukan Liga Super iaitu Penang FC di halamannya sendiri. Manakala pasukan Liga M3, Perlis United pula akan menerima saingan daripada Kuching City.

Akhir sekali, pasukan berpangkalan di pantai timur semenanjung tanah air, Sri Pahang bakal berhadapan dengan Skuad Projek FAM-MSN.

Featured Image: Kuala Lumpur City


Michelle, Dr. Timothy Tidak Lagi Bersama ABM

Ketua Pengarah Eksekutif (CEO) Akademi Badminton Malaysia (ABM), Michelle Chai dan Pengarah Berprestasi Tinggi ABM, Dr. Timothy John Jones menjadi dua individu terbaharu yang meninggalkan pusat badminton berprestasi tinggi kebangsaan.

Perkembangan itu diumumkan oleh Persatuan Badminton Malaysia (BAM) dan disiarkan menerusi pelbagai media sosial rasminya, semalam.

Menurut kenyataan yang dikelurkan BAM itu juga, kedua-dua individu tersebut mengambil tanggungjawab sepenuhnya terhadap keputusan kurang memberangsangkan melibatkan pemain badminton Malaysia baru-baru ini.

Oleh itu, Michelle telah menawarkan diri untuk meletakkan jawatannya manakala Dr. Timothy pula telah dilepaskan daripada tugasnya secara serta-merta.

📄 Review & Accountability of Performance#BadmintonMalaysia pic.twitter.com/RhvZnFOcmI

— BAM (@BA_Malaysia) May 9, 2023

Terdahulu, Michelle menerusi ciapan Twitternya, berkata akan mengambil tanggungjawab penuh terhadap kekalahan skuad badminton wanita negara di tangan Filipina dan akan meneliti permasalahan yang membelenggu mereka.

Michelle tidak mahu pihaknya terus berselindung di sebalik alasan pemain muda dan kurang pengalaman susulan terkandas awal dalam acara badminton berpasukan wanita di Sukan SEA 2023.

Tegas Michelle, kekalahan kepada Filipina tidak boleh diterima jika alasan tersebut digunakan memandangkan skuad Sukan SEA negara telah menerima sokongan secukupnya berbanding negara jiran itu.

Kekalahan 3-0 kepada pasukan badminton wanita Filipina tempohari bermakna skuad badminton wanita kebangsaan tersingkir awal dan mengulangi episod duka yang sama ketika di temasya Sukan SEA 2021 Vietnam.

Featured Image: Badminton Association Malaysia


Eky Lebih ‘Bernafsu’ Buru Slot Piala AFC Berbanding Kasut Emas

Meskipun memimpin carta penjaring terbanyak CIMB Liga Super 2020, penyerang Perak, Shahrel Fikri tidak mahu memikirkan lagi soal merangkul anugerah kasut emas.

Tumpuan utama Shahrel atau dikenali sebagai Eky buat masa ini adalah membantu Perak melayakkan diri ke pentas antarabangsa iaitu saingan Piala AFC 2021.

Untuk memastikan slot tersebut, Perak perlu merebut tempat selaku naib juara liga atau memenangi saingan Piala Malaysia, musim ini.

17' | GOL SHAHREL FIKRI! @peraktbgmy kini mendahului @feldaunitedfc menerusi sepakan percuma Shahrel Fikri. #CIMBLigaSuper2020#PRKFEL#MFLLive pic.twitter.com/Vz6C1plvQO

“Sememangnya ini adalah pencapaian membanggakan untuk saya kerana sebelum ini kalau kita tengok, selalunya pemain import yang mendominasi penjaring terbanyak, tetapi sekarang saya berjaya buktikan pemain tempatan juga mampu untuk berada di tahap ini.

“Kalau boleh memang saya nak tambah lagi gol untuk dua lagi perlawanan, tetapi macam-macam boleh jadi dan saya tidak mahu tamak untuk mengejar gol sebaliknya misi utama adalah untuk pastikan Perak menang.

⚽ PENJARING TERBANYAK CIMB LIGA SUPERPenyerang Perak 🟡⚫, Shahrel Fikri Fauzi kini menerajui carta penjaring terbanyak selepas empat gol dijaringkan olehnya pada hari Jumaat! 🔥#ForwardFootball#BangkitSemangatBola#CIMBLigaSuper2020 pic.twitter.com/KAhWjEPEZn

“Dengan 9 gol sekarang, tidak jauh beza dengan penjaring lain seperti Tchetche Kipre (Kedah) dan lain-lain yang kini mengumpul 7 dan 6 gol, dan mereka juga pasti akan turut sama melakukan yang terbaik untuk prestasi masing-masing.

“Apa-apa pun, slot ke Piala AFC tetap diutamakan dan mahu atau tidak, kami kena menang dalam baki dua perlawanan ini,” katanya.

Ketika ini Perak sedang berada di kedudukan kedua dengan 17 mata dan diikuti rapat oleh Kedah dengan 16 mata.

Untuk memastikan tempat selaku naib juara CIMB Liga Super musim ini, Perak perlu memastikan menang dalam baki dua perlawanan menentang Pahang dan Kedah pada minggu ini dan minggu hadapan.

“Yang penting, kami tidak boleh leka dan perlu ingat, Pahang dan Kedah juga mesti tidak akan memberi laluan mudah kepada Perak kerana mereka juga enggan ketinggalan untuk menamatkan liga di kedudukan terbaik terutamanya Kedah.

“Saya percaya kami semua akan dapat kekalkan momentum yang ada ini selepas berdepan pelbagai cabaran daripada awal musim sehingga kini,” tambahnya.

Untuk rekod, Eky muncul satu-satunya pemain tempatan yang berada dalam carta penjaring terbanyak liga diikuti Tchetche Kipre (Kedah), Dominique Da Sylva (Terengganu FC) dan Ifedayo Omosuyi (Selangor) dengan tujuh gol manakala Gonzalo Cabrera (Johor Darul Ta’zim) telah mengumpul enam gol.

Featured Image: Malaysia Football League


Sukan Komanwel: Pearly-Thinaah Kecewakan India, Pasukan Malaysia Rampas Emas Acara Badminton Berpasukan Campuran

Kilauan pingat emas bagi acara badminton berpasukan campuran di temasya Sukan Komanwel Birmingham 2022 menjadi milik mutlak pasukan Malaysia manakala India merangkul pingat perak.

Beregu wanita No.1 negara, Pearly Tan dan Thinaah Muralitharan memastikan Malaysia membawa pulang pingat itu dengan merekodkan kemenangan ke atas beregu India pada pertarungan keempat dalam perlawanan akhir acara terbabit, sebentar tadi.

Dalam pertarungan tersebut, gandingan Pearly-Thinaah yang berada di ranking kesebelas dunia menumpaskan Treesa Jolly dan Gayatri Gopichand Pullela secara “straight set” dengan skor 21-18 dan 21-17.

RESULTS: #Birmingham2022 FINAL#MAS🇲🇾 3-1 #IND🇮🇳

Pearly Tan-Thinaah M def. Treesa Jolly-Gayatri Pullela 21-18 21-17

G O L D!In their 5th straight mixed team final, Malaysia dethrone defending champions, India to reclaim the title. Tahniah!🥇#DemiMalaysia#BadmintonMalaysia pic.twitter.com/ip33n14Lnf

— BAM (@BA_Malaysia) August 2, 2022

Keputusan ini menjadikan pasukan Malaysia meraih kemenangan 3-1 ke atas India sekaligus sudah memadai untuk bergelar juara.

Sebelum itu, Malaysia berhasil mendahului 2-1 ke atas India hasil kemenangan yang disumbangkan oleh gandingan Aaron Chia-Soh Wooi Yik dan perseorangan lelaki, Ng Tze Yong pada pertarungan pertama dan ketiga.

Untuk makluman semua, kejayaan pasukan Malaysia muncul juara acara ini menjadikan kontinjen negara mengumpul tiga pingat emas secara keseluruhan dalam temasya ini.

Dua pingat emas sebelum ini disumbangkan menerusi acara angkat berat lelaki kategori 55kg dan 61kg oleh Mohamad Aniq Kasdan dan Muhamad Aznil Bidin masing-masing.

Sebagai tambahan, kejayaan merangkul pingat emas ini pada temasya kali ini juga membolehkan Malaysia melunaskan dendam terhadap kekalahan di Sukan Komanwel Gold Coast 2018.

Di temasya tersebut, Malaysia tumpas dengan keputusan 3-1 di tangan India sekaligus sekadar berpuas hati membawa pulang pingat perak.

Featured Image: Badminton Association of Thailand


Ini Senarai Pemain Import Yang Digosipkan Menyertai Sri Pahang

Pasukan Sri Pahang menjadi bualan hangat para peminat bola sepak tempatan menjelang pembukaan jendela perpindahan kedua Liga Malaysia 2021 bermula 3 Mei kelak.

Beberapa pemain asing telah memaklumkan sendiri sedang berada di ibu negara bagi menjalani arahan kuarantin sementara menunggu untuk menyertai pasukan di Kuantan kelak. Tidak kurang timbul gosip penghijrahan pemain asing ke Sri Pahang ini dikongsikan sendiri oleh pengamal media luar negara menerusi media sosial masing-masing.

Berdasarkan prestasi semasa Sri Pahang, ramai tidak menolak kemungkinan pasukan itu merombak barisan pemain importnya. Hal ini kerana kesemuanya tidak memberikan impak yang memberangsangkan sekaligus menyebabkan Sri Pahang berada di kedudukan kedua terakhir dalam carta Liga Super selepas 10 perlawanan.

Untuk rekod, bagi mengharungi saingan Liga Super musim ini, Sri Pahang mengikat enam pemain import. Mereka terdiri daripada Herold Goulon, Lee Tuck, Mamadou Wague, Pedro Henrique, Yevhen Bokhashvili dan Sergio Aguero.

Berikut adalah empat pemain yang digosipkan untuk menyertai Sri Pahang pada jendela perpindahan kedua kelak:

Baru-baru ini pemain berusia 23 tahun ini telah memaklumkan menerusi Instagram Story sedang berada di salah sebuah hotel di Kuala Lumpur untuk menjalani tempoh kuarantin. Pada masa yang sama, di ruangan komennya, dia sendiri telah mengesahkan bakal menyertai pasukan Sri Pahang kelak.

Sebelum ini, pemain kelahiran Myanmar ini beraksi bersama pasukan Liga Thai 2, Khon Kaen United. Aung telah membantu pasukannya menamatkan kempen musim lalu di tangga keempat sekaligus membolehkan pasukannya beraksi dalam play-off ke saingan Liga Thai 1.

Selain bermain sebagai penyerang, Aung yang menjadi watak penting dalam membawa Myanmar U-22 memenangi pingat gangsa dalam temasya Sukan SEA 2019 lalu turut berkebolehan bermain sebagai pemain tengah menyerang (attacking midfielder).

Pemain kedua yang telah berada di salah sebuah hotel di Kuala Lumpur pada ketika ini ialah Manuel Hidalgo. Keberadaan pemain muda berusia 21 tahun ini di ibu negara turut dikongsikan sendiri menerusi akaun Instagram miliknya.

Untuk makluman, pemain tengah kelahiran Argentina ini pernah beraksi bersama skuad bawah umur Benfica. Pasukan terakhir yang diwakilinya berpangkalan di England iaitu Sheffield Wednesday U23. Antara aset yang dimilikinya adalah kelincahan dan berkemampuan melakukan ‘killer pass’.

Pernah beraksi dalam saingan A-League bersama Melbourne Victory antara tahun 2017 hingga 2020. Penyerang yang memiliki ketinggian 2.01 meter ini dimaklumkan oleh pengulas liga Australia, Josh Parish telah tiba di Malaysia untuk menyertai Sri Pahang.

Mendapat gelaran King Kenny dalam kalangan peminat bola sepak Australia, penyerang yang bakal menginjak usia Striker CF 28 tahun bakal 29 tahun ini turut berkemampuan beraksi di posisi penyerang kiri dan kanan. Pasukan terakhirnya adalah Heidelberg United yang beraksi dalam saingan NPL Victoria.

Nama yang terakhir dikaitkan dengan pasukan Sri Pahang buat masa ini adalah penyerang skuad kebangsaan Thailand, Adisak Kraisorn. Berusia 30 tahun, musim lalu Adisak beraksi bersama Port FC secara pinjaman daripada Muanthong United.

Kehadiran Adisak bersama Port FC pada musim lalu telah membantuk kelab tersebut menduduki tangga ke-3 Liga Thai 1 serta meraih slot ke saingan Liga Juara-Juara AFC 2021. Difahamkan Sri Pahang telah berunding bersama Muangthong namun ia belum mendapat ‘lampu hijau’ daripada Port FC. Perkara ini dikongsikan oleh sumber yang dekat dengan pengurusan Sri Pahang, baru-baru ini.


Video: Penyerang Muda, Luqman Buat Penampilan Pertama Dalam Saingan Liga Belgium

Penyerang muda negara, Luqman Hakim Shamsudin berjaya membuat penampilan pertamanya dalam saingan Liga Belgium bertemu RSC Anderlecht, awal pagi tadi.

Penyerang berusia 18 tahun itu dimasukkan oleh pengurusnya, Yves Vanderhaeghe pada minit ke-74 menggantikan pertahanan, Petar Golubovic.

74' IT'S HAPPENING 🇲🇾First minutes for Luqman! 😱0-3 | #KVKAND #COYR pic.twitter.com/9dF9DwImsg

Ketika itu, pasukan diwakili oleh Luqman iaitu KV Kortrijk sedang ketinggalan 0-3 kepada pasukan yang dipimpin oleh bekas kapten Manchestere City, Vincet Kompany.

Jelas sekali Yves melakukan pertukaran tersebut bagi memburu gol.

74' WISSEL KVK:➡ Luqman 🇲🇾🇲🇾🇲🇾(debut)⬅ Golubovic0-3 | #KVKAND #COYR

Melalui satu gerakan, Luqman berhasil menyumbang sepakan penalti melalui satu tolakan bola kepada rakan sepasukannya di dalam kotak pada minit-minit terakhir permainan.

Rakan sepasukannya, Ilombe Mboyo mudah menyempurnakan sepakan penalti tersebut untuk memastikan KV Kortrijk tidak pulang dengan tangan kosong dalam perlawanan ini.

87' GOOOOAAAAAALLLL! Mboyo scoort vanop de stip!1-3 | #KVKAND #COYR pic.twitter.com/Hju0QCcDtT

Keputusan akhir berkesudahan dengan KV Kortrijk 1-3 RSC Anderlecht.

Anda boleh tonton debut Luqman dalam saingan Liga Belgium pada pautan video di bawah:


Messi Tempah 35 iPhone Emas Untuk Pemain & Staf Skuad Kebangsaan Argentina

Pemenang Anugerah Bola Emas merangkap pemain terbaik Piala Dunia 2022, Lionel Messi bertindak menempah sebanyak 35 buah iPhone 14 emas untuk rakan sepasukan serta barisan staf skuad kebangsaan Argentina.

Ianya sebagai hadiah daripada pemain berusia 35 tahun atas kejayaan skuad berjulukan La Albiceleste menjulang trofi Piala Dunia setelah menumpaskan Perancis dalam perlawanan akhir yang berlangsung pada Disember lalu.

Perkara itu didedahkan oleh iDesign Gold – sebuah firma yang memperibadikan telefon pintar dengan bahan perhiasan mewah – menerusi laman sosialnya.

Berdasarkan foto yang dikongsikan, kesemua iPhone 14 yang berkilauan itu diukir dengan logo Persatuan Bola Sepak Argentina (AFA), WORLD CUP CHAMPIONS 2022, nombor dan nama khusus bagi setiap pemain sepertimana di belakang jersi masing-masing.

Beberapa foto yang dikongsikan menampilkan iPhone yang bakal menjadi milik Angel di Maria, Alvarez, Mac Allister, De Paul dan Martinez.

Menyoroti di bahagian bawahnya, turut tersemat ukiran PATRICK GROUP serta IDESIGN GOLD.

Kesemua 35 buah iPhone itu dihantar sendiri oleh pengasas iDesign Gold, Benjamin Lyons ke pangsapuri Messi di Paris, Perancis.

Menurut laporan media eropah, tempahan kesemua 35 buah iPhone 14 itu bernilai £175,000 atau bersamaan hampir RM950,000. Ini bermakna setiap satunya bernilai £5,000 atau sekitar RM27,000.


Korea Masters: Soon Huat-Shevon Lai Tempah Tiket Ke Separuh Akhir

Beregu campuran bebas (independent), Goh Soon Huat dan Shevon Jemie Lai berhasil menempah tiket ke peringkat separuh akhir Korea Masters 2022 – Jelajah Dunia Super 300 BWF, hari ini.

Pasangan yang menghuni ranking ke-13 dunia merangkap pilihan keempat kejohanan mengesahkan kemaraan tersebut selepas menumpaskan beregu Singapura di peringkat suku akhir, sebentar tadi.

Dalam pertarungan tersebut, Soon Huat-Shevon Lai menumpaskan gandingan Terry Hee Yong Kai dan Tan Wei Han yang berada di ranking ke-60 dunia itu secara ‘straight set’.

2022 Gwangju YONEX Korea MastersXD – Quarter final          🇲🇾Soon Huat GOH🏅21 21 🇲🇾Shevon Jemie LAI🏅16 11 🇸🇬Yong Kai Terry HEE          🇸🇬Wei Han TAN

🕗 in 33 minutes https://t.co/TeYRjiwBhj

— BWFScore (@BWFScore) April 15, 2022

Perlawanan itu berakhir dengan skor 21-16 dan 21-11 dalam tempoh masa sekitar setengah jam sahaja.

Kemenangan ini juga menjadikan Soon Huat-Shevon Lai melebarkan rekod kemenangan kepada dua kali berturut-turut selepas menumpaskan lawan yang sama dalam saingan Far East Malaysia Masters 2017.

Sementara itu, Soon Huat-Shevon Lai selaku pemenang bakal berhadapan samada beregu China, Ou Xuanyi-Huang Yaqiong (ranking ke-162) atau beregu Korea, Kang Min-hyuk dan Baek Ha-na (ranking ke-410) di peringkat separuh akhir yang dijadualkan esok.

Featured Image: Instagram Shevon Jemie Lai


Undian Piala Uber 2022: Malaysia Diundi Bersama Tuan Rumah, Denmark & Mesir

Majlis undian bagi kejohanan badminton berpasukan wanita, Piala Uber 2022 yang akan berlangsung di Bangkok, Thailand selesai dijalankan sebentar tadi. Kejohanan ini akan berlangsung bermula 8 hingga 15 Mei kelak.

Hasil undian yang dijalankan, skuad wanita Malaysia bakal mengharungi kejohanan dwitahunan ini dengan menentang Thailand selaku pasukan tuan rumah, Denmark dan Mesir dalam Kumpulan C.

Sementara itu, Kumpulan A pula diisi oleh naib juara 2020 iaitu Jepun bersama-sama Indonesia, Perancis dan Jerman.

Manakala, Kumpulan B pula akan disaingi oleh juara bertahan, China bersama-sama Chinese Taipei, Sepanyol dan Australia.

Untuk kumpulan terakhir yakni Kumpulan D, ianya diisi oleh semi finalis edisi lalu, Korea bersama-sama India, Kanada dan Amerika Syarikat.

Untuk makluman semua, saingan edisi terdahulu yang berlangsung di Denmark menyaksikan pasukan wanita Malaysia menamatkan saingan Piala Uber di kedudukan tercorot dalam Kumpulan D setelah tumpas dalam ketiga-tiganya perlawanan.


Lee Chong Wei Atlet Negara Pertama Mempunyai Figura Lilin Di Madame Tussauds

Legenda badminton tanah air, Datuk Lee Chong Wei menjadi atlet pertama negara mempunyai figura lilin ditempatkan di muzium lilin yang cukup terkenal, Madame Tussauds di Singapura.

Figura bekas pemain perseorangan lelaki No.1 dunia selama 348 minggu itu menjadi penambahan terbaru di dewan kemasyhuran muzim berkenaan disamping atlet terkenal lain seperti Muhammad Ali, Cristiano Ronaldo, David Beckham, Serena Williams dan lain-lain lagi.

A post shared by Datuk Wira Lee Chong Wei (@leechongweiofficial)

Majlis pelancaran yang berlangsung pada hari ini memperlihatkan figura Chong Wei yang cukup sempurna mengenakan jersi pada tahun 2016 – turut disarungnya ketika beraksi di Sukan Olimpik Rio – sambil memegang raket di tangan kanannya.

Bagi para peminat yang mahu menyaksikan figura lilin Chong Wei ini boleh berbuat demikian dalam masa yang terdekat dengan menempah tiket di laman sesawang milik muzium berkenaan.

Ini kerana figura tersebut tidak akan berada lama di Madame Tussauds Singapura. Pada suku pertama 2023, ianya akan diterbangkan dan ditempatkan di Madame Tussauds Hong Kong secara kekal.

Untuk makluman, Madame Tussauds Hong Kong telah mengumumkan untuk mengabadikan Chong Wei dalam bentuk figura lilin di muzium berkenaan pada tahun 2020. Satu pasukan Madame Tussauds telah ditugaskan untuk mengambil 200 ukuran keseluruhan badan Chong Wei dengan teliti pada tahun 2019.

Featured Image: Madame Tussauds Singapore